
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 264 

7 Απριλίου 1997 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 30/οικ. 3198 

Κατάρτιση Κανονισμού Εσωτερικής Λειτουργίας του 
Θεραπευτηρίου Χρονιών Παθήσεων Καβάλας. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν. ΚΑΒΑΛΑΣ 

Έχοντας υπόψη: 

1 Τις διατάξεις του άρθρου 14παρ. 2 του Ν. 2399/96. 

2. Το Π.Δ. 381/90 «Σύσταση ΝΠΔΔ με την επωνυμία 
Θεραπευτήριο Χρονιών Παθήσεων Καβάλας». 

3. Τις διατάξεις του Ν. 2307/95. 

4. Τη σύμφωνη γνώμη του Διοικητικού Συμβουλίου του 
Θεραπευτηρίου Χρονιών Παθήσεων Καβάλας που διατυ¬ 
πώθηκε στο απόσπασμα πρακτικού της 18ης συνεδρία¬ 
σης της 4.12.1996, αποφασίζουμε: 

Καταρτίζουμε τον Εσωτερικό Κανονισμό Λειτουργίας 
του Θεραπευτηρίου Χρονιών Παθήσεων Καβάλας με έ¬ 
δρα την Ελευθερούπολη Καβάλας όπως αναλυτικά ορίζε¬ 
ται στην απόφαση αυτή ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

Του Ιδρύματος με την επωνυμία «ΘΕΡΑΠΕΥΤΗΡΙΟ 
ΧΡΟΝΙΩΝ ΠΑΘΗΣΕΩΝ ΚΑΒΑΛΑΣ» 
έδρα ΕΛΕΥΘΕΡΟΥΠΟΛΗ 

Άρθρον 1 

Σύσταση - Εποπτεία 

Το Ίδρυμα «Θεραπευτήριο Χρονιών Παθήσεων 
Καβάλας» με έδρα την Ελευθερούπολη που συστήθηκε 
μετο αριθ. 381/1990 Π.Δ.τελείυπότηνεποπτείακαιτονέ- 
λεγχο του Υπουργείου Υγείας και Πρόνοιας. 

Άρθρον 2 
Σκοπός 

1. Σκοπός του θεραπευτηρίου είναι η περίθαλψη εκατό 
(100) ατόμων χρονίως πασχόντων και των δύο φύλων από 
18 ετών και πάνω, όσο και άλλων ατόμων χρονίως πασχό¬ 
ντων που κατοικούν στο Νομό Καβάλας, με ανάπτυξη ε¬ 
ξωτερικού προγράμματος. 

2. Η επαγγελματική εκπαίδευση των περιθαλπόμενων, 


καθώς και άλλων ατόμων χρονίως πασχόντων του Νομού 
Καβάλας. 

3. Η αποκατάσταση (Ιατρική, Κοινωνική, Επαγγελματική) 
τόσο των περιθαλπόμενων στο θεραπευτήριο όσο και άλ¬ 
λων ατόμων χρονίως πασχόντων που κατοικούν στο Νομό 
Καβάλας, με ανάπτυξη εξωτερικού προγράμματος. 

Το Θ.Χ.Π. Καβάλας λειτουργεί και προσφέρει τις υπη¬ 
ρεσίες του στους περιθαλπόμενους όλες τις ημέρες και 
σε24ωρη βάση. 

Άρθρον 3 

Παρεχόμενη Περίθαλψη 

Το Θεραπευτήριο Χρονιών Παθήσεων Καβάλας παρέ¬ 
χει στα άτομα που περιθάλπει υγιεινή στέγη και διατροφή, 
κατάλληλο ρουχισμό, ιατροφαρμακευτική περίθαλψη, 
φυσικοθεραπεία και εργοθεραπεία, ενώπαράλληλα φρο¬ 
ντίζει για την εισαγωγή όσων έχουν ανάγκη, σε κατάλλη¬ 
λο νοσηλευτικό Ίδρυμα. 

Επίσης με την εφαρμογή του προγράμματος επαγγελ¬ 
ματικής κατάρτισης επιδιώκεται η ψυχική τόνωση και η 
κοινωνική ένταξη τωνπεριθαλπομένων. 

Άρθρον 4 

Προϋποθέσεις εισαγωγής 

1. Στο Ίδρυμα εισάγονται άτομα και των δύο φύλων ηλι¬ 
κίας από 18 ετών και πάνω χρονίως πάσχοντα, απ’ όλα τα 
διαμερίσματα της Χώρας και κατά προτίμηση από το 
Νομό Καβάλας αφού προσκομισθούν τα ακόλουθα δικαι- 
ολογητικά: 

α. Αίτηση. 

β. Αποδεικτικό στοιχείων ταυτότητας. 

γ. Έκθεση κοινωνικής έρευνας, με πρόταση εισαγωγής 
στο Ίδρυμα. 

δ. Ιατρικό πιστοποιητικό για την αιτία του χρόνιου νοσή¬ 
ματος, στο οποίο θα αναγράφεται ότι το άτομο που έχει α¬ 
νάγκη ιδρυματικής περίθαλψης, δεν πάσχει από κάποιο 
μεταδοτικό νόσημα, για το οποίο να χρειάζεται ειδική νο¬ 
σηλεία και δεν έχει διεγέρσεις ώστε να γίνεται ανήσυχο 
και ακατάλληλο για συμβίωση. 

2. Οι περιθαλπόμενοι συμμετέχουν στη δαπάνη περίθαλ¬ 
ψής τους ανάλογα με τις οικονομικές δυνατότητές τους. 

Το ύψος της συμμετοχής καθορίζεται με απόφαση του 
Διοικητικού Συμβουλίου. 

Με βάση την απόφαση αυτή η δαπάνη περίθαλψης εξα¬ 
τομικεύεται για κάθε περιθαλπόμενο. 

3. Οι εισαγόμενοι στο Ίδρυμα με απόφαση οικονομικής 
αδυναμίας απαλλάσσονται από την καταβολή τροφείων 
νοσηλειών, εκτός αν από την ίδια απόφαση προβλέπεται 
συμμετοχή. 

Στους περιθαλπόμενους παρέχονται οι ίδιες υπηρεσίες 
ανεξάρτητα από τη συμμετοχή ή μη στη δαπάνη των νο¬ 
σηλειών τροφείων. 

Άρθρον 5 
Διοίκηση 

Το Ίδρυμα διοικείται από 7μελές Διοικητικό Συμβούλιο 
το οποίο διορίζεται με ισάριθμα αναπληρωματικά μέλη, 
με απόφαση της εκάστοτε εποπτεύουσας Αρχής και απο- 
τελείται από: 

1. Τον Πρόεδρο, ο οποίος λόγω της επαγγελματικής του 
απασχόλησης ή της επιστημονικής του κατάρτισης θα 
πρέπει να είναι ευαισθητοποιημένος στον τομέα της 
Κοινωνικής Προστασίας, 

2. Έναν αιρετό εκπρόσωπο των περιθαλπόμενων ή των 
κηδεμόνων τους 

3. Έναν αιρετό εκπρόσωπο των εργαζομένων. 

4. Έναν εκπρόσωπο της Τοπικής Αυτοδιοίκησης, που ο¬ 
ρίζεται από την Κεντρική Ένωση Δήμων και Κοινοτήτων 
Ελλάδος (ΚΕΔΚΕ). 

5. Έναν εκπρόσωπο του Υπουργείου Υγείας, Πρόνοιας 
και Κοινωνικών Ασφαλίσεων (Διοικητικό υπάλληλο ή 
Κοινωνικό Λειτουργό). 

6. Δύο έγκριτα πρόσωπα με κοινωνική δράση. 

Το Διοικητικό Συμβούλιο εκλέγει στην πρώτη του συνε¬ 
δρίαση μεταξύ των μελών του έναν Αντιπρόεδρο με μυ¬ 
στική ψηφοφορία των παρόντων μελών. 

Οι εκπρόσωποι των εργαζομένων και των περιθαλπομέ- 
νων διορίζονται με υπόδειξη των οικείων συλλόγων τους 
εφόσον υπάρχουν σύλλογοι. 

Άρθρον 6 

Λειτουργία του Διοικητικού Συμβουλίου (Δ.Σ.) 

1. Το Διοικητικό Συμβούλιο συνεδριάζει τακτικά δύο φο¬ 
ρές το μήνα και έκτακτα όταν παρίσταται ανάγκη, καθώς 
επίσης και όταν ζητηθεί με έγγραφη αίτηση τεσσάρων (4) 
τουλάχιστον μελών αυτού, πάντοτε όμως με πρόσκληση 
του Προέδρου. 

2. Στις συνεδριάσεις του Διοικητικού Συμβουλίου μετέ¬ 
χει ο Προϊστάμενος των Υπηρεσιών του Ιδρύματος, ως ει¬ 
σηγητής χωρίς ψήφο 

3. Τα θέματα που είναι για συζήτηση καταχωρούνται 
στην ημερήσια διάταξη, η οποία κοινοποιείται έγκαιρα 
στα μέλη του Διοικητικού Συμβουλίου μαζί με την πρό¬ 
σκληση για συνεδρίαση σύμφωνα με τις διατάξεις της 
παρ.5 του άρθρου 19του Ν. 1599 /1986 όπως ισχύουν κά¬ 
θε φορά. 

Θέματα που δεν αναγράφονται στην ημερήσια διάταξη 
δεν συζητιούνται, εκτός και ανπρόκειται για επείγοντα θέ¬ 
ματα και αποφασίζουν για συζήτηση όλα τα παρόντα μέ¬ 
λη του Διοικητικού Συμβουλίου. 

4. Τα πρακτικά κάθε συνεδριάσεως, επικυρώνονται από 
το Διοικητικό Συμβούλιο στην επόμενη συνεδρίαση και 
καταχωρούνται από το γραμματέα σε ειδικό βιβλίο πρα¬ 
κτικών μονογραμμένο από τον Πρόεδρο. Τα πρακτικά υ¬ 
πογράφονται από τον Πρόεδρο ή από τον προεδρεύαντα 
και τον Γραμματέα. 


5. Ουδεμία απόφαση του Διοικητικού Συμβουλίου εκτε- 
λείται, εάν δεν έχουν επικυρωθεί τα πρακτικά της συνε- 
δριάσεως στην οποία πάρθηκε η απόφαση. 

Προκειμένου για εξαιρετικές περιπτώσεις, για τις οποί¬ 
ες η εκτέλεση δεν επιδέχεται αναβολή, δύναται το 
Διοικητικό Συμβούλιο με ειδική απόφαση να θεωρεί ως ε¬ 
πικυρωμένα τα σχετικά πρακτικά για τα θέματα αυτά, με 
σκοπό την άμεση εκτέλεση της απόφασης. 

6. Το Διοικητικό Συμβούλιο για να έχει απαρτία, πρέπει 
τα μέλη που βρίσκονται στη συνεδρίαση να είναι περισ¬ 
σότερα από τα μέλη που απουσιάζουν. 

Οι αποφάσειςτου Διοικητικού Συμβουλίου λαμβάνονται 
με ψηφοφορία και με πλειοψηφία των παρόντων μελών. 
Σε περίπτωση ισοψηφίας υπερισχύει η ψήφος του 
Προέδρου ή αυτού που προεδρεύει. 

Άρθρον 7 

Αρμοδιότητες του Διοικητικού Συμβουλίου 

1. Διοικεί και διαχειρίζεται όλες τις υποθέσεις του 
Ιδρύματος, σύμφωνα με τις διατάξεις που ισχύουν κάθε 
φορά. 

2. Εγκρίνει τις απαιτούμενεςγιατη λειτουργία δαπάνες 
μέσα στα όρια των πιστώσεων του προϋπολογισμού, του 
οποίου δύναται να ζητήσει από την οικεία Νομαρχία την 
τροποποίηση και αναμόρφωση μέσα στο οικονομικό έ¬ 
τος. 

3. Διορίζει όλο το προσωπικό, σύμφωνα με τη νόμιμη 
διαδικασία και ασκεί σύμφωνα με τις διατάξεις που ισχύ¬ 
ουν κάθε φορά, τις αρμοδιότητες που αναφέρονται στην 
υπηρεσιακή κατάσταση και στον πειθαρχικό έλεγχο του 
προσωπικού. 

4. Αποφασίζει για τα εισαγόμενα άτομα σύμφωνα με τις 
προϋποθέσεις του άρθρου 4 του παρόντος. 

5. Είναι αρμόδιο για όλατα θέματα, χωρίς εξαίρεση, που 
σχετίζονται με την πορεία των εργασιώντου Ιδρύματος, ε¬ 
κτός από εκείνα για τα οποία προβλέπονται με ειδικές δια¬ 
τάξεις αρμοδιότητα υφισταμένων οργάνων του νομικού 
προσώπου. 

Άρθρον 8 

Αρμοδιότητες του Προέδρου του Διοικητικού 
Συμβουλίου 

Ο Πρόεδρος ασκεί τις παρακάτω αρμοδιότητες: 

1. Εκπροσωπείτο Ίδρυμα στις δικαστικές και εξώδικες 
υποθέσεις του και διορίζει τους δικαστικούς πληρεξούσι¬ 
ους, με σύμφωνη γνώμη του Δ.Σ. 

2. Προσκαλεί σύμφωνα με τις διατάξεις του άρθρου 19 
του Ν. 1599 / 1986 τα μέλη του Διοικητικού Συμβουλίου 
στις συνεδριάσεις, καταρτίζει με τον Προϊστάμενο του 
Ιδρύματος την ημερήσια διάταξη των θεμάτων που είναι 
για συζήτηση και υπογράφει τις προσκλήσεις στις οποίες 
ορίζεται ο τόπος, η ημέρα και η ώρα συνεδριάσεως. 

Στην ημερήσια διάταξη περιέχονται περιληπτικά τα θέ¬ 
ματα που θα συζητηθούν. 

3. Υπογράφει με τον Προϊστάμενο των υπηρεσιών του 
Ιδρύματος τις επιταγές και τα εντάλματα πληρωμών, κα¬ 
θώς και τα έγγραφα για τα οποία δεν έχουν εξουσιοδοτη¬ 
θεί γΓαυτό ο παραπάνω Προϊστάμενος ή οι Προϊστάμενοι 
των Τμημάτων. 

4. Ασκεί τις αρμοδιότητες για το προσωπικό του 
Ιδρύματος που του παρέχουν οι Νόμοι και συντάσσει τις 
υπηρεσιακές εκθέσεις του Προϊσταμένου των Υπηρεσιών 
του Ιδρύματος. 

Άρθρον 9 

Βασική Διάρθρωση των Υπηρεσιών 

1. Οι υπηρεσίες του Ιδρύματος αποτελούν Διεύθυνση η 
οποία συγκροτείται από τρία τμήματα: 

α. Τμήμα Χρονίως Πασχόντων. 
β. Τμήμα Φυσικής Αποκατάστασης και επαγγελματικής 
Κατάρτισης, 
γ. Τμήμα Διοικητικού. 

Οι αρμοδιότητες της Διεύθυνσης κατανέμονται μεταξύ 
των τμημάτων ως εξής: 

2. α) Το Τμήμα Χρονίως Πασχόντων είναι αρμόδιο για 
κάθε θέμα που αναφέρεται στην προστασία που παρέχε¬ 
ται από το Ίδρυμα στα χρονίως πάσχοντα άτομα. 

β) Το Τμήμα Φυσικής αποκατάστασης και επαγγελματι¬ 
κής κατάρτισης είναι αρμόδιο για κάθε θέμα, που αναφέ- 
ρεται στην φυσική αποκατάσταση των περιθαλπομένων 
και στην επαγγελματική κατάρτιση τόσο των περιθαλπό¬ 
μενων όσο και των λοιπών μειονεκτούντων ατόμων από 18 
ετών και άνω. 

γ) Το Τμήμα Διοικητικού είναι αρμόδιο για το χειρισμό 
κάθε θέματος, που αναφέρεται στη γενική κατάσταση του 
προσωπικού του Ιδρύματος, στα οικονομικά και στη δια¬ 
χείριση της περιουσίας αυτού, καθώς και στο χειρισμό θε¬ 
μάτων γραμματείας. 

Αρθρον 10 

Υπηρεσίες του Θεραπευτηρίου Χρονιών Παθήσεων 
Καβάλας 

Τις υπηρεσίες του Θεραπευτηρίου αποτελούν: 

1.0 Διευθυντής. 

2. Οι Διοικητικές Υπηρεσίες, που αποτελούνται από τα 
παρακάτω ειδικά τμήματα και γραφεία: 

Α. Τμήμα Γραμματείας, στο οποίο υπάγονται: 
α. Το γραφείο του Γραμματέα 
β. Το γραφείο πρωτοκόλλου και διεκπεραίωσης 
γ. Το γραφείο προσωπικού 

Β, Τμήμα Ιατροκοινωνικής μέριμνας, στο οποίο υπάγε¬ 
ται: 

α. Το Γ ραφείο Ψυχολόγου 

β. Το Γ ραφείο Κοινωνικών Λειτουργών 

3. Οι Οικονομικές υπηρεσίες, που αποτελούνται από τα 
παρακάτω ειδικά τμήματα και γραφεία: 

α.Το γραφείο του Προϊστάμενου των οικονομικών υπη¬ 
ρεσιών 

β.Το γραφείο λογιστηρίου και ταμειακής διαχείρισης 
γ. Το γραφείο διαχείρισης υλικών και προμηθειών 
δ. Το γραφείο αποθήκης 

4. Οι υγειονομικές υπηρεσίες, που αποτελούνται απότα 
παρακάτω τμήματα και γραφεία: 

Α. Το ιατρικό τμήμα, στο οποίο υπάγεται: 

α. Το γραφείο των ιατρών 

Β. Το νοσηλευτικό τμήμα, στο οποίο υπάγεται: 

α. Το γραφείο διευθύνουσας αδελφής 

β. Το γραφείο προϊσταμένων αδελφών 

γ. Το γραφείο νοσοκόμων (γυναικών - ανδρών) 

Γ. Τις υπηρεσίες (τμήματα) φυσιοθεραπευτικής αγω¬ 
γής, στις οποίες υπάγονται: 
α. Το τμήμα (γραφείο) φυσικοθεραπείας 
β. Το τμήμα (γραφείο) εργασιοθεραπείας 
γ. Το τμήμα (γραφείο) διαιτολόγου 
Λοιπές υπηρεσίες, που αποτελούνται από τα παρακά¬ 
τω, ειδικά τμήματα και γραφεία: 


Α. Τεχνικές υπηρεσίες, που περιλαμβάνουν: 
α. Το τμήμα συντήρησης μηχανολογικού εξοπλισμού 
β. Το τμήμα συντήρησης ηλεκτρολογικού εξοπλισμού 
γ. Το υδραυλικό τμήμα 

δ. Το τμήμα συντήρησης κτιριακών εγκαταστάσεων 
ε. Το τμήμα συντήρησης κήπων και πρασίνου 
Β. Βοηθητικές υπηρεσίες, που περιλαμβάνουν: 

1. Τις υπηρεσίες καθαριότητας, με τα παρακάτω τμή μα- 
τα: 

α. Το τμήμα πλυντηρίων - σιδηρωτηρίων 
β. Το τμήμα ραφείου 
γ. Το τμήμα ιματιοφυλάκων 

δ. Το τμήμα καθαριότητας εσωτερικών και εξωτερικών 
χώρων 
ε. Το κουρείο 

2. Το μαγειρείο, με τα παρακάτω τμήματα: 
α. Το τμήμα μαγειρείου 

β. Το τμή μα τραπεζαρίας 
Γ, Ειδικές υπηρεσίες, που περιλαμβάνουν: 
α. Τις υπηρεσίες φύλαξης, με γραφείο θυρωρών και νυ¬ 
χτοφυλάκων 
β- Το τηλεφωνικό κέντρο 
γ. Το γραφείο κίνησης. 

Άρθρον11 

Γ ραφείο Διοικητικού Δ/'ντου - Αρμοδιότητες 

Η Διεύθυνση του Ιδρύματος ασκείται από το Διοικητικό 
Διευθυντή του οποίου τα καθήκοντα και οι αρμοδιότητες 
ορίζονται κατωτέρω: 

1. Ο Διευθυντής προίσταται των υπηρεσιών του 
Ιδρύματος και κατευθύνει και ελέγχει όλο το προσωπικό 
για την καλή εκπλήρωση των καθηκόντων του. Ενεργεί 
πάντοτε μέσα στα πλαίσια των Νόμων των εγκυκλίων δια- 
ταγώντων Προϊσταμένων Υπηρεσιών καιτων αποφάσεων 
του Διοικητικού Συμβουλίου. 

2. Επιμελείται των συμφερόντων του Ιδρύματος και δια- 
φυλάσσει την περιουσία αυτού, λαμβάνοντας κάθε ανα¬ 
γκαίο για το σκοπό αυτό μέτρο. 

3. Εισηγείται στο Δ.Σ. κάθε θέμα που ανάγεται στην εύ¬ 
ρυθμη λειτουργία του Ιδρύματος και την ανύψωση του ε¬ 
πιπέδου διαβίωσης των περιθαλπομένων, 

4. Ευθύνεται για την πιστή εκτέλεση των αποφάσεων 
του Δ.Σ. και των διαταγών και εγκυκλίων των 
Προϊσταμένων υπηρεσιώντου Ιδρύματος. 

5. Λαμβάνει όλατα ενδεδειγμένα μέτρα που κρίνει απα¬ 
ραίτητα για την εύρυθμη και απρόσκοπτη λειτουργία του 
Ιδρύματος, δυνάμενος να καθορίζει τις αρμοδιότητες και 
τα συγκεκριμένα καθήκοντα καθενός από τους υπαλλή¬ 
λους του Ιδρύματος. 

6. Μετακινείτο Νοσηλευτικό και βοηθητικό προσωπικό 
από το ένα συγκρότημα σε άλλο, με βάση τις ανάγκες της 
υπηρεσίας. 

7. Εκδίδει ημερήσιες διαταγές αναγόμενες στην εύρυθ¬ 
μη και απρόσκοπτη λειτουργία του Ιδρύματος και τη συ¬ 
μπεριφορά γενικότερα των υπαλλήλων αυτού. 

8. Με εξουσιοδότηση του Δ.Σ. συγκροτεί Επιτροπές πα¬ 
ραλαβής, παραδόσεως, αχρηστεύσεως και μετασχηματι¬ 
σμού του παντοειδούς υλικού του Ιδρύματος. 

9. Ασκεί πειθαρχική δικαιοδοσία σε όλους τους υπηρε- 
τούντες στο Ίδρυμα υπαλλήλους, σύμφωνα με την κείμε¬ 
νη νομοθεσία. 

10. Εισηγείται στο Δ.Σ. την κίνηση της πειθαρχικής αγω¬ 
γής σε βάρος υπαλλήλων για παραπτώματα που επισύ- 

ρουν, κατά την εκτίμηση του, ποινές ανώτερες της δικαι¬ 
οδοσίας του. 

11. Λαμβάνει γνώση όλης της εισερχόμενης αλληλο¬ 
γραφίας την οποία μονογράφει και χαρακτηρίζει για την 
καθ' ύλην αρμοδιότητα. 

12. Υπογράφει όλη την υπηρεσιακή αλληλογραφία, ε¬ 
κτός αυτής που είναι της αρμοδιότητας του Προέδρου 
του Δ.Σ. 

13. Τηρείτο Εμπιστευτικό Πρωτόκολλο και φυλάσσει το 
Εμπιστευτικό Αρχείο. 

14. Δύναται να τυγχάνει εξουσιοδοτήσεως από το Δ. Σ. 
για ορισμένες ειδικές πράξεις, αποφάσεις και ενέργειες. 

15. Προσλαμβάνει με έγκριση του Δ.Σ. το απαιτούμενο 
εργατοτεχνικό προσωπικό, για την εκτέλεση εργασιών ε¬ 
πισκευής ή συντηρήσεως των εγκαταστάσεων του 
Ιδρύματος. 

16. Χορηγεί με έγκριση του Δ.Σ. τις κανονικές άδειες στο 
προσωπικό του Ιδρύματος καθώς καιτις ημέρες εξόδου του. 

17. Εισηγείται στο Δ.Σ. τον καταλογισμό, σύμφωνα μετο 
νόμο, σε βάρος οποιουδήποτε από το προσωπικό, της α¬ 
ξίας απολεσθέντων ή καταστραφέντων υλικών από υπαι- 
τιότητάτου. 

18. Ρυθμίζει το θέμα της χορηγήσεως αδείαςδιημερεύ- 
σεως και διανυκτερεύσεως εκτός του Ιδρύματος των πε- 
ριθαλπομένων, σύμφωνα με τη Γ3/οικ. 232 / 21-1-80 
Υπουργική απόφαση που εκδόθηκε βάσει εξουσιοδοτι- 
κής διατάξεωςτου άρθρου 6του Ν.877 / 79 καιδημοσιεύ- 
θηκεστην Εφημερίδα της Κυβερνήσεως (ΦΕΚ85/30-1-80 
τ.Β.). Εισηγείται στο Δ.Σ. για την περίπτωση απομακρύν- 
σεως ενός των περιθαλπομένων. Η σχετική απόφαση του 
Δ.Σ. που αποδέχεται την εισήγηση του Διοικητικού 
Διευθυντή πρέπει να τύχει της εγκρίσεως της εποπτεύου- 
σας αρχής. Αποφασίζει για την χορήγηση αδειών στο 
προσωπικό του Θεραπευτηρίου για οποιεσδήποτε εξαι¬ 
ρετικές περιπτώσεις και σοβαρά προβλήματα. 
Υπογράφει άδειες εξόδου στο προσωπικό για υπηρεσια¬ 
κούς και προσωπικούς λόγους. 

19. Τηρεί φύλλο ποιότητας και τους ατομικούς φακέ¬ 
λους των υπαλλήλων, όπως ο Νόμος ορίζει και φέρνει για 
συζήτηση χωρίς καθυστέρηση στο Συμβούλιο θέματα 
που αναφέρονται στην υπαλληλική κατάσταση του προ¬ 
σωπικού του θεραπευτηρίου. 

20. Φέρνει για έγκριση στο Δ.Σ. κάθε πρόταση των 
Προϊσταμένων τμημάτων, που κρίνει ότι προάγει τους 
σκοπούς του θεραπευτηρίου και βοηθάει στην καλύτερη 
και ανεμπόδιστη λειτουργία του 

21. Ασκεί έλεγχο σε όλες τις υπηρεσίες του θεραπευτη¬ 
ρίου και είναι υπεύθυνος για την άριστη απόδοσή τους. 

22. Τον Διευθυντή, όταν απουσιάζει ή κωλύεται, στην ά¬ 
σκηση των καθηκόντων του τον αναπληρεί ο αρχαιότερος 
υπάλληλος του κλάδου ΑΤ. 

23. Υπόψη ότι η αρίθμηση των ανωτέρω καθηκόντων εί¬ 
ναι τελείως ενδεικτική, γιατί ο Διευθυντής, ως εκ της ιδιό¬ 
τητας του δικαιούται αλλά και υποχρεούται να παίρνει ό¬ 
λα τα κατά την κρίση του ενδεικνυόμενα μέτρα για την εύ¬ 
ρυθμη και ομαλή λειτουργία του Ιδρύματος και την 
επιτυχία των επιδιωκόμενων σκοπών. 

Άρθρον 12 

- Διοικητικές Υπηρεσίες 

1. Τμήμα Γραμματείας - Αρμοδιότητες 

Οι αρμοδιότητες των επί μέρους γραφείων του τμήμα¬ 
τος της γραμματείας είναι οι παρακάτω: 


Α. Γ ραφείο Γ ραμματέα 

1. Ο γραμματέας προίσταται του τμήματος γραμματεί¬ 
ας και των βοηθητικών και ειδικών υπηρεσιών καιτμημά- 
τωντου θεραπευτηρίου, όταν αυτές οι υπηρεσίες με από¬ 
φαση του Δ.Σ. τοποθετούνται στη ζώνη ευθύνηςτου. 

2. Κάθε θέμα που αναφέρεται σ'αυτέςτις υπηρεσίες, θα 
αναφέρεται στο γραμματέα, που θα φροντίζει να δίνει τις 
κατάλληλες λύσεις. Για θέματα ανώτερα της δικαιοδο¬ 
σίας του και των αρμοδιοτήτων του εισηγείται την λύση 
τους στον Διευθυντή. 

3. Είναι υπεύθυνος γιατην εύρυθμη λειτουργία, την συ¬ 
ντήρηση, τον ευπρεπισμό και την ευταξίατου θεραπευτη¬ 
ρίου. 

Β. Γ ραφείο Πρωτοκόλλου και Διεκπεραίωσης: 

Οι αρμοδιότητες του γραφείου είναι: 

1. Η πρωτοκόλληση, δακτυλογράφηση και διεκπεραίω¬ 
ση όλης της υπηρεσιακής αλληλογραφίας του θεραπευ¬ 
τηρίου. 

2. Καταρτίζει θέματα της ημερήσιας διάταξης των συ¬ 
νεδριάσεων και μεριμνά για τη σύγκληση του Δ.Σ. 

3. Τηρείτο πρακτικά των συνεδριάσεωντου Δ.Σ. και κοι¬ 
νοποιεί αποσπάσματα ή αντίγραφα των αποφάσεων σε 
κάθε συγκεκριμένη περίπτωση. 

4. Τηρείτο αρχείοτου θεραπευτηρίου, καθώς και το αρ¬ 
χείο των Νόμων και Διαταγμάτων που αφορούν το θερα¬ 
πευτήριο. 

5. Τηρεί τη Σφραγίδα του θεραπευτηρίου 

6. Τηρείτο βιβλίο των ημερησίων εντολών, που εκδίδο- 
νταιαπότον Πρόεδρο του Δ.Σ., και τον Διευθυντή. 

7. Εκδίδει και θεωρεί τα πόσης φύσεως αντίγραφα και 
τηρεί φάκελο σχεδίων. 

8. Εκδίδειτα απαραίτητα πιστοποιητικά περίθαλψης και 
βεβαιώσεις. 

9. Διεκπεραιώνει κάθε εξωτερική υπηρεσία, χρησιμο¬ 
ποιώντας τον κλητήρα του θεραπευτηρίου, μετά από σύμ¬ 
φωνη γνώμη της Διεύθυνσης. 

Γ. Γ ραφείο Προσωπικού 

1. Το γραφείο αυτό είναι αρμόδιο για κάθε θέμα σχετικό 
με την υπηρεσιακή κατάσταση του πάσης φύσεως προ¬ 
σωπικού του θεραπευτηρίου, απάτην είσοδό του στην υ¬ 
πηρεσία μέχρι και γιατην οποιοδήποτε λόγο έξοδό του. 

2. Τηρεί το γενικό μητρώο του προσωπικού του θερα¬ 
πευτηρίου, στο οποίο καταχωρίζονται όλες οι προσωπι¬ 
κές και υπηρεσιακές μεταβολές των υπαλλήλων από την 
πρόσληψή τους μέχρι την αποχώρησή τους. 

3. Τηρεί τα δελτία προσέλευσης και αποχώρησης του 
προσωπικού και αναφέρει κάθε ημέρα στον Διευθυντή 
αυτούς που απουσιάζουν ή καθυστέρησαν. 

4. Τηρεί και συντάσσει το ημερήσιο δελτίο δύναμης 
προσωπικού. 

5. Έχει την ευθύνη τηςτήρησηςτου ωραρίου εργασίας. 

6. Τηρείτο φύλλα άδειας του πάσης φύσεως προσωπι¬ 
κού. 

7. Τηρείτο ασφαλιστικά βιβλιάρια ΙΚΑ κ.τ.λ. των υπαγό¬ 
μενων σ’ αυτό υπαλλήλων του θεραπευτηρίου. 

8. Συντάσσει τα προγράμματα εργασίας του προσωπι¬ 
κού, εκτός του νοσηλευτικού, και την εβδομαδιαία ανά¬ 
παυση αυτών, και τα ανακοινώνει κατόπιν έγκρισης της 
Διεύθυνσης. 

Ενεργεί στα πλαίσια του Νόμου τα απαραίτητα για πς 
μεταβολές στην υπηρεσιακή κατάσταση των υπαλλήλων, 
όπως διορισμούς, προαγωγές, απολύσεις, εντάξεις, με¬ 
τατάξεις, χορηγήσεις επιδομάτων, εκδόσεις βεβαιώσεων 

και πιστοποιητικών, είτε προς τις προϊστάμενες αρχές για 
έγκριση, είτε προς άλλες υπηρεσίες ή τμήματα του θερα¬ 
πευτηρίου. 

- Οικονομικές υπηρεσίες 

Τμήμα Οικονομικών - Αρμοδιότητες 

Οι αρμοδιότητες των επί μέρους γραφείων του τμήμα¬ 
τος Οικονομικών Υπηρεσιών είναι οι παρακάτω: 

Α. Γραφείο Προϊσταμένου Οικονομικών Υπηρεσιών 

1. Ο Προϊστάμενος οικονομικών υπηρεσιών προίσταται 
όλων των υπηρεσιών του λογιστηρίου, της ταμειακής δια¬ 
χείρισης, της διαχείρισης υλικών και προμηθειών και της α¬ 
ποθήκης, και ελέγχει την άσκηση της διαχείρισης, σύμφω¬ 
να με τις διατάξεις του δημοσίου λογιστικού, δίνοντας ο¬ 
δηγίες σχετικά με τον τρόπο πο υ θα διεξάγεται η υπηρεσία. 

2. Καταρτίζει τον προϋπολογισμό και μεριμνά για την 
σύντομη και ομαλή εκτέλεσή του κατ’ άρθρο και κεφάλαιό 
του. 

3. ΕισηγείταιστοΔ.Σ., μέσω του Διευθυντού,τυχόντρο- 
ποποίηση του προϋπολογισμού και μεταφορά κονδυλίων 
από κεφάλαιο σε κεφάλαιο. 

4. Συντάσσει τον ισολογισμό και απολογισμό της χρή¬ 
σης που έγινε, με βάση τα στοιχεία που του δίνουν οι επί 
μέρους αρμόδιες υπηρεσίες. 

5. Συλλέγει και παραδίδει στις προϊστάμενες αρχές τα 
απαραίτητα στοιχεία για την έγκριση των συμπληρωματι¬ 
κών πιστώσεων. 

6. Παρακολουθεί και ελέγχει τα ισοζύγια λογαριασμών, 
που συντάσσονται κάθε μήνα. 

7. Μεριμνά για την έγκαιρη προμήθεια των υλικών που 
χρειάζονται, σύμφωνα με τις υποδείξεις τωντμημάτωνκαι 
προγραμματίζει, με γνώμονα την αναγκαιότητα κάθε υλι¬ 
κού, τον χρόνο αγοράς κ.λ.π. 

8. Μεριμνά για την έγκαιρη είσπραξη κάθε εσόδου και 
την εμπρόθεσμη καταβολή κάθε οφειλής του θεραπευτη¬ 
ρίου και ιδιαίτερα για την έγκαιρη απόδοση των κρατήσε¬ 
ων υπέρ τρίτων. 

9. Παρακολουθεί τις μεταβολές που επέρχονται στα πε¬ 
ριουσιακά στοιχεία και τις σημειώνει στο φάκελο κάθε πε¬ 
ριουσιακού στοιχείου. 

10. Εισηγείται στο ΔΣ, μέσω του Διευθυντή, τα μέτρα 
που πρέπει να πάρει το θεραπευτήριο, για την καλύτερη 
λειτουργία και ταμειακή κίνηση του θεραπευτηρίου. 

11. Εποπτεύει για την πιστή εφαρμογή των υπογραφό- 
μενων συμβάσεων, προμηθειών ή εκτέλεσης έργου, και 
εισηγείται στο Δ.Σ., μέσω του Διευθυντή, κάθεπροσφορά 
και μέτρο για την καλύτερη λειτουργία και εκτέλεση των 
συμβάσεων. 

12. Εποπτεύει την κανονική παραλαβή, διαφύλαξη, συ¬ 
ντήρηση, διάθεση και χρήση ή ανάλωση των υλικών του 
θεραπευτηρίου από τους αρμόδιους υπολόγους. 

Β. Γραφείο Λογιστηρίου και Ταμειακής Διαχείρισης 

Το Γραφείο αυτό είναι αρμόδιο: 

1. Για τις κάθε φύσης εισπράξεις και πληρωμές του θε¬ 
ραπευτηρίου. 

2. Έχει την φροντίδα της δια μέσου των Τραπεζών ή του 
Ταχυδρομικού Ταμιευτηρίου ή άλλου φορέα, διαχείρισης 
χρημάτων, χρεογράφων και αξιών του θεραπευτηρίου. 

3. Εκδίδει τα αναγκαία γραμμάτια είσπραξης, εντάλμα¬ 
τα πληρωμής, συμψηφιστικά σημειώματα και λοιπά έγ¬ 
γραφα, που ανάγονται στην διαχείριση χρηματικού. 

4. Τηρεί τα υπό των κειμένων διατάξεων προβλεπόμενα 
βιβλία και παραστατικά στοιχεία της ταμειακής διαχείρι¬ 
σης. 


5. Καταρτίζει τα σχέδια προϋπολογισμών, ισολογισμών 
και απολογισμών της διαχείρισης χρηματικού. 

6. Υποβάλλει στην αρμόδια υπηρεσία, για τελική έγκρι¬ 
ση, τον ετήσιο προϋπολογισμό της διαχείρισης χρηματι¬ 
κού. 

7. Μεριμνάγιατονπροληπτικό Έλεγχο των δαπανών, ε¬ 
φόσον αυτό προβλέπεται από διατάξεις Νόμων. 

8. Τηρεί αλληλογραφία με τις τράπεζες, για θέματα σχε¬ 
τικά με την τήρηση της χρηματικής διαχείρισης. 

9. Επιμελείται για την έγκαιρη είσπραξη κάθε χρηματι¬ 
κού εσόδου του θεραπευτηρίου, και σε περίπτωση καθυ¬ 
στέρησης ενημερώνει τον αρμόδιο προϊστάμενο και ειση- 
γείταιτα μέτρα που πρέπει να πάρει το θεραπευτήριο. 

10. Καταρτίζει τις μισθοδοτικές καταστάσεις και μερι¬ 
μνά για την έγκαιρη καταβολή των αποδοχών του προσω¬ 
πικού του θεραπευτηρίου. 

11. Μεριμνά για την έγκαιρη και εμπρόθεσμη ασφαλι¬ 
στική τακτοποίηση του προσωπικού. 

12. Αποδίδει εμπρόθεσμα τις υπέρ των τρίτων γενόμε- 
νες κρατήσεις επίτων δαπανών του θεραπευτηρίου. 

13. Τηρεί τα απαραίτητα βιβλία, που αφορούν την κάθε 
είδους ακίνητη περιουσία του θεραπευτηρίου. 

14. Τηρεί το αρχείο των εγγράφων, εγκυκλίων. Νόμων 
και διαταγ μάτων, που αφορούν τα οικονο μικά εν γένει του 
θεραπευτηρίου. 

Γ. Γ ραφείο διαχείρισης υλικών και προμηθειών 

Οι αρμοδιότητες του γραφείου αυτού είναι: 

1. Καταρτίζει κάθε χρόνο πρόγραμμα προμηθειών ανα¬ 
λώσιμων ή μη υλικών, που απαιτούνταιγιατις ανάγκες και 
την εύρυθμη λειτουργία του θεραπευτηρίου, με βάση τις 
αιτήσεις κάθε υπηρεσίας και μετά από έλεγχο της σκοπι¬ 
μότητας και αναγκαιότητας των ειδών που ζητά η κάθε υ¬ 
πηρεσία και το κάθε τμήμα και μέσα στα όρια που προ- 
βλέφθηκαν σε κάθε κεφάλαιο και άρθρο του προϋπολογι¬ 
σμού. 

2. Συντάσσειτους όρους συγγραφής υποχρεώσεων για 
την διενέργεια τακτικών ή πρόχειρων διαγωνισμών για 
την προμήθεια όλων των υλικών 

3. Ενεργεί μειοδοτικούς διαγωνισμούς για την ανάδειξη 
χορηγητών και προμηθευτών εφοδίων και κάθε είδους υ¬ 
λικών. 

4. Μεριμνά για την έκδοση και επίδοση των παραγγε- 
λιώντου θεραπευτηρίου για προμήθειες κάθε φύσης. 

5. Μεριμνά για την εκποίηση, αχρήστευση, συντήρηση, 
μετατροπή του κάθε είδους υλικού του θεραπευτηρίου. 

6. Ελέγχει τους ειδικούς υπόλογους των αποθηκών και¬ 
νούργιου, χρήσιμου και άχρηστου υλικού. 

7. Ενεργεί τακτικές και έκτακτες απογραφές του κάθε 
είδους υλικού, προκειμένου να διαπιστωθεί η ύπαρξη στο 
θεραπευτήριο των υλικών. 

8. Τηρεί τα απαραίτητα βιβλία, δελτία, καρτέλες και κά¬ 
θε άλλο παραστατικό αποδεικτικό της διαχείρισης του υ¬ 
λικού 

9. Τηρεί αρχεία διαχείρισης υλικού. 

Δ. Γραφείο Αποθήκης 

Οι αρμοδιότητες του είναι: 

1. Έχει την ευθύνη συντήρησης, διαφύλαξης και αξιο¬ 
ποίησης των εφοδίων και κάθε είδους υλικού, μέχριτην με 
οποιοδήποτε τρόπο χρήση αυτών. 

2. Είναι υπεύθυνο για την ποσοτική και ποιοτική παρα¬ 
λαβή του κάθε είδους υλικού. 

3. Είναι υπεύθυνο να διαθέτει στις διάφορες υπηρεσίες, 
με αντίστοιχο δελτίο εξαγωγής εγκεκριμένο απότονπροϊ- 

στάμενο οικονομικών υπηρεσιών, τα είδη που του ζητούν. 

4. Είναι υπεύθυνο να εκδίδει τις εντολές επιστροφής ει¬ 
δών από υπολόγους στην αποθήκη και στην συνέχεια να 
ενεργεί τις σχετικές χρεωπιστωτικές πράξεις. 

5. Τηρείτο απαραίτητα βιβλία εφοδίων, αναλώσιμου και 
μη υλικού, φαρμακευτικού και υγειονομικού υλικού, τα 
δελτία εισαγωγής - εξαγωγής, πρωτόκολλα καταστρο¬ 
φής, καρτέλες αποθήκης, όπως και κάθε άλλο παραστα¬ 
τικό αποδεικτικό της διαχείρισης υλικού. 

6. Τηρεί τα βιβλία απογραφής υλικού, τα αναγκαία βοη¬ 
θητικά βιβλία, καθώς και τα αποδεικτικά στοιχεία εισαγω¬ 
γής και διάθεσης υλικού. 

Άρθρον 13 

Τμήμα Ιατροκοινωνικής μέριμνας 

Α. Γραφείο Ψυχολόγου 

Το έργο του Ψυχολόγου είναι η ψυχολογική φροντίδα 
τωνπεριθαλπομένων καθώς και η επιστημονική παρέμβα¬ 
ση σε οποιοδήποτε πρόγραμμα ή δραστηριότητα του θε¬ 
ραπευτηρίου αφορά την ειδικότητά του. 

Ειδικότερα: 

1. Διενεργεί την ψυχολογική διάγνωση και αξιολόγηση 
διαμέσου κλινικών συνεντεύξεων, ψυχολογικών (σείε 
(νοημοσύνης, προσωπικότητας, ειδικών ικανοτήτων - δε¬ 
ξιοτήτων κ.τ.λ.) και άλλων ψυχομετρικών μεθόδων. 

2. Αναλαμβάνει την ατομική συμβουλευτική και την ψυ¬ 
χολογική στήριξη των περιθαλπομένων. 

3. Διενεργεί συνεδρίες ατομικής και ομαδικής ψυχοθε¬ 
ραπείας και χρησιμοποιεί ψυχολογικές μεθόδους χαλά¬ 
ρωσης και μείωσης του άγχους. 

4. Είναι ο συντονιστής της επιστημονικής ομάδας του 
θεραπευτηρίου και ανακοινώνει τα πορίσματα των συνε- 
δριάσεών της στο Διευθυντή και στο Δ.Σ. 

5. Μαζί με την επιστημονική ομάδα αναλαμβάνει τον 
σχεδίασμά, οργάνωση και υλοποίηση - σε συνεργασία με 
τις διοικητικές υπηρεσίες - των προγραμμάτων επαγγελ¬ 
ματικής κατάρτισης, καθώς και την έρευνα, μελέτη και ε¬ 
πίλυση οποιουδήποτε ζητήματος προκύπτει και αφορά 
την προσφορά καλύτερων και ουσιαστικότερων επιστη¬ 
μονικών υπηρεσιών στους περιθαλπόμενους. 

6. Τεκμηριώνει την εργασία του, την καταγράφει τηρώντας 
ειδικά αρχεία και συγγράφει ψυχολογικές γνωματεύσεις. 

Β. Γ ραφείο Κοινωνικού Λειτουργού. 

1. Το έργοτου Κοινωνικού Λειτουργού στο Θεραπευτήριο 
, συνίσταται στην παροχή κοινωνικών υπηρεσιών που απο¬ 
σκοπούν : 

α. Στην πρόληψη ή αντιμετώπιση κοινωνικο-οικονομι- 
κών ή συναισθηματικών προβλημάτων των περιθαλπομέ- 
νων, που προκαλούνται είτε ως συνέπεια χρόνιας νόσου, 
είτε από προσωπικές ή οικογενειακές αιτίες, είτε από την 
παραμονή τους στο θεραπευτήριο. 

β. Στην υποχρέωση να μεριμνά για την ικανοποίηση των 
συναισθηματικών και κοινωνικών αναγκών των περιθαλ¬ 
πόμενων, καθώς επίσης και σε συνεργασία με διάφορους 
φορείς να μεριμνά για τη διοργάνωση εκδηλώσεων που 
ψυχαγωγούν τους περιθαλπόμενους και ανεβάζουν το 
πολιτιστικό τους επίπεδο. 

2. Για την επίτευξη των παραπάνω ο Κοινωνικός 
Λειτουργός ενεργεί: 

α. Για την επισήμανση των κοινωνικών προβλημάτων 
των περιθαλπόμενων στο θεραπευτήριο, τον προσδιορι¬ 
σμό της έκτασής τους, τα αίτια που τα προκαλούν και τις 
επιπτώσεις που έχουν. 


β. Για την ευαισθητοποίηση των οικείων των περιθαλπό¬ 
μενων, για τις επιπτώσεις (ψυχολογικές - κοινωνικές) που 
προκαλούνται λόγω της χρόνιας νόσου στην προσωπικό¬ 
τητα και συμπεριφορά των περιθαλπομένων, με σκοπό 
την εξασφάλιση θετικής στάσης τους. 

γ. Για την προσπάθεια πρόληψης ή αντιμετώπισης κα¬ 
ταστάσεων ή προβλημάτων, που δημιουργούνται, ιδιαίτε¬ 
ρα κατά το στάδιο προσαρμογής των περιθαλπόμενων 
στο θεραπευτήριο, συμβάλλει στην επιτυχή προσαρμογή 
τους στις συνθήκες ζωής του θεραπευτηρίου. 

δ. Για τη διατήρηση επικοινωνίας και ανάπτυξης εποι¬ 
κοδομητικών σχέσεων, τόσο μεταξύ των περιθαλπομέ- 
νων, όσο και του καθένα από αυτούς με τους οικείους του. 

ε. Για την δημιουργία και ανάπτυξη προγραμμάτων ή 
δραστηριοτήτων που αποβλέπουν στην ικανοποίηση κοι¬ 
νωνικών. πολιτιστικών και ψυχαγωγικών αναγκών των πε- 
ριθαλπομένων. 

στ. Για την ενθάρρυνση και δραστηριοποίηση του χρο- 
νίως πάσχοντα, για την αξιοποίηση τόσο των παρεχόμε¬ 
νων εντός ή εκτός του θεραπευτηρίου μέσων και υπηρε¬ 
σιών, όσο και για την ανάπτυξη των δικώντου ικανοτήτων. 

ζ. Για την ανάπτυξη και αξιοποίηση της εθελοντικής προ¬ 
σφοράς υπηρεσιών, που διατίθενται στην κοινότητα ή που 
είναι δυνατόν να διατεθούν για τους περιθαλπομένους. 

3. Κατά την άσκηση του έργου του και για την αποτελε¬ 
σματικότερη προώθησή του ο Κοινωνικός Λειτουργός: 

α. Πραγματοποιεί συνεντεύξεις ή επικοινωνεί με τους 
περιθαλπόμενους ή τους οικείους τους στο θεραπευτή¬ 
ριο, στην κατοικία των οικείων ή αλλού, βάσει προγραμ¬ 
ματισμού και σε χρόνο που προκαθορίζεται κατά το δυνα¬ 
τόν με τη συνεργασία των ενδιαφερομένων, 
β. Επιδιώκει επικοινωνία, αμοιβαία ενημέρωση και συνερ¬ 
γασία με αρμόδιους παράγοντες Αρχών, Φορέων, 
Υπηρεσιών, Οργανισμών, Θεραπευτηρίων κ.α., που μπορούν 
να βοηθήσουν στη ρύθμιση θεμάτων ή στην αντιμετώπιση 
προβλημάτωντων εξυπηρετούμενων στο θεραπευτήριο. 

γ. Συνεργάζεται με το προσωπικό του θεραπευτηρίου 
και μετέχει σε συγκαλούμενα συμβούλια, γιατην από κοι¬ 
νού εξέταση ή αντιμετώπιση ατομικής ή γενικής φύσεως 
θεμάτων, που απασχολούν τους εξυπηρετούμενους. 

δ. Προγραμματίζει τις δραστηριότητες του, ώστε να ε¬ 
ξασφαλίζεται η έγκαιρη προώθηση των θεμάτων και φρο¬ 
ντίζει για τηντήρηση προγραμματισθέντων ενεργειών. 

ε. Φροντίζει για την ακριβή και μεθοδική τήρηση και έ¬ 
γκαιρη ενημέρωση του γραφειακού συστήματος, που τη¬ 
ρείται στην Κοινωνική υπηρεσία του θεραπευτηρίου (μη¬ 
τρώο, ατομικοί φάκελοι, ευρετήριο). 

στ. Τηρεί τακτικά και συστηματικά τα στατιστικά στοι¬ 
χεία που προκύπτουν κατά την άσκηση του έργου του και 
αξιολογεί τα συμπεράσματα που προκύπτουν από την α¬ 
ξιολόγηση των στατιστικών στοιχείων. 

ζ. Συντάσσει αξιολογικές εκθέσεις για τις περιπτώσεις 
εκείνεςπουηπρότασητου, αποτελεί μεταξύ άλλων,προ- 
ϋπόθεση γιατην εφαρμογή του νομικού προγράμματος ή 
κρίνεται απαραίτητη γιατην λήψη κάποιου μέτρου. 

η. Συντάσσειτοναπολογισμότουέργουτου, στον οποίο 
παρατίθενται τα αναγκαία στατιστικά στοιχεία, αξιολο¬ 
γούνται τα αποτελέσματα, επισημαίνονται αδυναμίες ή 
μη καλυπτόμενες ανάγκες και προτείνονται ληπτέα μέ¬ 
τρα. 

Αρμοδιότητες του γραφείου του Κοινωνικού Λειτουργού 
1. Η παρακολούθηση της κίνησης των κρεβατιών του 
θεραπευτηρίου. 

2. Η κατά την είσοδο και έξοδο των περιθαλπόμενων ε¬ 
νέργεια των σχετικών διατυπώσεων και η τήρηση των βι¬ 
βλίων εισερχομένων - εξερχόμενων και αποβιούντων πε¬ 
ριθαλπόμενων, καθώς και η μέριμνα για την σύνταξη των 
πιστοποιητικών αποβίωσης. 

3. Η σύνταξη του ημερήσιου δελτίου της δύναμης των 
περιθαλπόμενων και τα αφορώντα σε αυτούς στατιστικά 
στοιχεία. 

4. Η τοποθέτηση των εισερχομένων περιθαλπόμενων σε 
διάφορα τμήματα και μετακίνηση αυτών από τμήμα σε 
τμήμα, ύστερα από πρόταση αρμόδιου γιατρού και εντο¬ 
λή του Διευθυντή. 

5. Η τήρηση των ατομικών φακέλων των περιθαλπόμε¬ 
νων, καθώς και η τήρηση του αρχείου των φακέλων των 
περιθαλπόμενων που βγήκαν από το θεραπευτήριο ή α- 
πεβίωσαν. 

6. Η τήρηση βιβλίου παραπόνων περιθαλπόμενων. 

7. Μεριμνά για τη μεταφορά των περιθαλπόμενων που 
προορίζονται για εισαγωγή ή εξαγωγή ή μετακίνηση σε 
άλλο θεραπευτήριο ή κάπου αλλού. 

8. Επιμελείται της αλληλογραφίας των περιθαλπόμε¬ 
νων εκείνων που από φυσική ή άλλη αιτία αδυνατούν μό¬ 
νοι τους να αλληλογραφήσουν. 

9. Μεριμνά για την ταφή των αποβιούντων και φροντίζει 
για την απόδοση στους δικαιούχουςτων καταλειπομενών 
από τον θανόντα χρημάτων ή άλλων προσωπικών αντικει¬ 
μένων που έφερε μαζί του όταν περιθάλπετο στο θερα¬ 
πευτήριο. Τα αζήτητα τα καταθέτει στο Ταμείο 
Παρακαταθηκών και Δανείων. 

10. Καταρτίζει και πραγματοποιεί, ύστερα από συνεν¬ 
νόηση με τον Διευθυντή, τον γιατρό και το νοσηλευτικό 
προσωπικό, τα προγράμματα θρησκευτικού, ψυχαγωγι¬ 
κού και φυσιοθεραπευτικού χαρακτήρα. 

11. Η διεξαγωγή κάθε φύσης λογιστικών και οικονομι¬ 
κών ζητημάτων του γραφείου αυτού υπάγεται στον έλεγ¬ 
χο του λογιστηρίου. 

12. Παραλαμβάνει για φύλαξη τα χρήματα των τροφί¬ 
μων και για το σκοπό αστό τηρεί ιδιαίτερο βιβλίο, στο ο¬ 
ποίο καταχωρεί όλες τις μεταβολές από τις καταθέσεις 
των περιθαλπόμενων σε ιδιαίτερη μερίδα. Αμέσως, με την 
παράδοση των χρημάτων, μεριμνά για την έγκαιρη κατά¬ 
θεσή τους στο ταχυδρομικό ταμιευτήριο και εκδίδει βι¬ 
βλιάριο καταθέσεων στο όνομα του τροφίμου. 

13. Τηρεί βιβλίο αυτών που πεθαίνουν. Στο βιβλίο αναγρά¬ 
φει τους τροφίμους, που πέθαναν στο θεραπευτήριο, καθώς 
και την αιτία του θανάτου και εφοδιάζει αυτούς που θα επιμε- 
ληθούν για την ταφή τα απαραίτητα δικαιολογητικά. Σε περί¬ 
πτωση βαρειάς ασθένειας των τροφίμων ειδοποιεί τους εν¬ 
διαφερομένους συγγενείς ή οικείους για την κατάστασή 
τους, και το ίδιο κάνει και σε περίπτωση θανάτου. 

Αρθρον 14 

Υγειονομικές Υπηρεσίες 

Α. Ιατρικό Τμήμα 

α. Γραφείο Ιατρού - Καθήκοντα 

1. Εάν στο ίδρυμα είναι περισσότερο από ένας ιατροί, 
προίσταται της ιατρικής υπηρεσίας του θεραπευτηρίου 
αυτός που έχει την ειδικότητα της γενικής ιατρικής ή πα¬ 
θολογίας, ο οποίος συγχρόνως είναι και επιστημονικός δι¬ 
ευθυντής. Ο υπεύθυνος ιατρός είναι υποχρεωμένος να εί¬ 
ναι σε άμεση επικοινωνία με το θεραπευτήριο, ώστε να 
μπορεί σε κάθε στιγμή που θα χρειαστεί να προσφέρειτις 
υπηρεσίες του. 


2. Κατανέμει την εργασία στο νοσηλευτικό προσωπικό, 
συντονίζει τα σχετικά με την θεραπεία των ασθενών - πε- 
ριθαλπομένων και κανονίζει για την εν γένει φαρμακευτι¬ 
κή και διαιτητική αγωγή τους. 

3. Επισκέπτεται τακτικάτουςπεριθαλπομένους κατά τις 
πρωινές ώρες και επιλαμβάνεται κάθε προβλήματος τους 
ιατρικής φύσης. 

4. Συνεργάζεται με τον ιατρό του ασφαλιστικού οργανι¬ 
σμού ή των περιθαλπόμενων και τους παρέχει κάθε δυνα¬ 
τή συνδρομή. 

5. Είναι υπεύθυνος για την παρακολούθηση των περι- 
θαλπομένων, σύμφωνα με τους κανόνες της ιατρικής επι¬ 
στήμης. Εξετάζει τον περιθαλπόμενο μόλις έρχεται στο 
θεραπευτήριο, για τις περιπτώσεις τυχόν επείγουσας φύ¬ 
σης προβλημάτων της υγείας του. Στη συνέχεια με τη δι¬ 
κή του φροντίδα ο περιθαλπόμενος υποβάλλεται σε ολο¬ 
κληρωμένο κύκλο εξετάσεων και τα αποτελέσματα ανα- 
φέρονται λεπτομερώς στο δελτίο υγείας του. Όλες οι 
ασθένειές του κάθε περιθαλπόμενου, σε όλη τη διάρκεια 
της διαβίωσής τους στο θεραπευτήριο, καταχωρούνται 
στο δελτίο υγείας τους, έτσι ώστε να είναι δυνατός ο έ¬ 
λεγχος της πορείας της υγείας τους σε κάθε στιγμή. 

6. Σε περίπτωση ασθένειας περιθαλπόμενου, που κατά 
την κρίση του έχει ανάγκη νοσοκομειακής περίθαλψης, 
μεριμνά για την μεταφορά του σε συνεργασία με το γρα¬ 
φείο κίνησης ασθενών, σε νοσηλευτικό Ίδρυμα ή σε ιδιω¬ 
τική κλινική. 

7. Φροντίζει για την αναγραφή στα βιβλιάρια των ασφα¬ 
λισμένων των αναγκαίων φαρμάκων που χρειάζονται για 
την συντηρητική τους αγωγή. 

8. Υποχρεούται για το σωστό διαχωρισμό κατά θάλαμο 
των περιθαλπόμενων,ανάλογα με την ιδιαιτερότητα της 
πάθησής τους. Υποχρεούται επίσης να λαμβάνει υπόψιν 
καιτην ηλικία των περιθαλπόμενων. 

9. Υπογράφει τις γνωματεύσεις και τις ιατρικές βεβαιώ¬ 
σεις, με βάση τις οποίες εκδίδονται απότην Διεύθυνση, ύ¬ 
στερα από αίτηση των ενδιαφερομένων, τα αντίστοιχα πι¬ 
στοποιητικά. 

10. Εγκρίνει το εφαρμοζόμενο από το θεραπευτήριο δι¬ 
αιτολόγιο των περιθαλπόμενων. 

11. Συντάσσει κάθε χρόνο, μέσα στο μήνα Ιανουάριο, 
έκθεση στατιστικής της όλης επιστημονικής κίνησης του 
θεραπευτηρίου καιτην υποβάλλει μέσω της Διεύθυνσης, 
στο ΔΣ του θεραπευτηρίου. 

12. Εισηγείται στο ΔΣ την προμήθεια κάθε είδους υγει¬ 
ονομικού υλικού που θεωρεί απαραίτητο, που λείπει ή 
φθάρθηκε και πρέπει να αντικατασταθεί. 

Β, Νοσηλευτικό Τμήμα 

α) Γ ραφείο Διευθύνουσας Αδελφής - Καθήκοντα και υ¬ 
ποχρεώσεις 

Η Διευθύνουσα αδελφή συνεργάζεται με τον ιατρό και 
τον Διοικητικό Διευθυντή και είναι αρμόδια: 

1. Για την εποπτεία και καθοδήγηση του νοσηλευτικού κα¬ 
θώς και του υπηρετικού προσωπικού (καθαρίστριες, τραπε¬ 
ζοκόμες κ.τ.λ.) που απασχολούνται στα τμήματα. Καθοδηγεί 
και ελέγχει τα τμήματα μέσω των προϊσταμένων αδελφών ή 
καιαπ'ευθείας, σύμφωνα με τις υποδείξεις του ιατρού. 

2. Για την εποπτεία της διαβίωσης του νοσηλευτικού 
προσωπικού στο θεραπευτήριο, την παρακολούθηση και 
μέριμνατης υγείας, του ήθους και της συμπεριφοράς του 
γενικότερα. 

3. Εισηγείται το εβδομαδιαίο πρόγραμμα εργασίας του 
νοσηλευτικού προσωπικού. 

4. Κατανέμει το νοσηλευτικό προσωπικό στις πτέρυγες 
και τα τμήματα του θεραπευτηρίου, σε συνεργασία πάντα 
με τον Διοικητικό Διευθυντή και τον ιατρό, ανάλογα με τις 
ανάγκες, και ορίζει το νοσηλευτικό προσωπικό ασφαλεί¬ 
ας. 

5. Είναι υπεύθυνη για την παροχή της νοσηλευτικής πε¬ 
ρίθαλψης σύμφωνα με τις εντολές του ιατρού. 

6. Είναι υπεύθυνη για το χρησιμοποιούμενο και αναλι¬ 
σκόμενο υγειονομικό και φαρμακευτικό υλικό καθώς και 
για τον έγκαιρο εφοδιασμό των ιατρείων με τα απαραίτη¬ 
τα είδη. 

7. Είναι υπεύθυνη για την καθαριότητα και ευταξία των 
θαλάμων των περιθαλπόμενων και ιδιαίτερα των χώρων 
των ιατρείων 

8. Εισηγείται την τοποθέτηση προϊσταμένων αδελφών 
νοσοκόμων σε κάθε πτέρυγα του θεραπευτηρίου. 

9. Ελλείψει Διευθύνουσας Αδελφής, χρέη εκτελεί η α¬ 
νώτερη σε βαθμό ή η αρχαιότερη από τις αδελφές νοσο¬ 
κόμες, που είναι τριετούς τουλάχιστον φοίτησης. 

10. Η Διευθύνουσα Αδελφή παίρνει μέρος στη δραστη¬ 
ριότητα του θεραπευτηρίου και κλιμακώνει τις ενέργειές 
της ανάλογα με τις ανάγκες των περιθαλπόμενων, σε θέ¬ 
ματα Δημόσιας και Κοινωνικής Υγιεινής και γενικότερα ε¬ 
πιλαμβάνεται όλων των θεμάτων υγιεινής του θεραπευτη¬ 
ρίου. 

11. Ενεργεί προληπτικά για την υγιεινή του περιβάλλο¬ 
ντος, με σκοπό την πρόληψη επιδημικών ασθενειών στο 
θεραπευτήριο. 

12. Ενημερώνει τον περιθαλπόμενο για την θεραπευτι¬ 
κή του αγωγή ή την νοσηλεία που πιθανόν να έχει ανάγκη. 

13. Παρακολουθεί και φροντίζει γιατην σωστή εφαρμο¬ 
γή των ιατρικών οδηγιών στους περιθαλπόμενους. 

14. Εκτελεί οποιαδήποτε υγειονομική εργασία στο θε¬ 
ραπευτήριο, που θα της ανατεθεί. 

15. Συνεργάζεται με τις άλλες κατηγορίες ειδικευμένου 
προσωπικού, που υπηρετεί στο θεραπευτήριο, με σκοπό 
την βελτίωση της θέσης των περιθαλπομένων. 

16. Επιλαμβάνεται των υγειονομικών προβλημάτων της 
οικογένειας των περιθαλπομένων και ενεργεί ανάλογα. 

17. Παίρνει κάθε πρωί αναφορά από τις προϊστάμενες 
αδελφές, που αναφέρουν σ’ αυτή όσα έγιναν την προη¬ 
γούμενη μέρα, και μετά υποβάλλει έγγραφη σχετική ανα¬ 
φορά στον Διευθυντή (για θέματα Διοίκησης) ή για οποια- 
δήποτε άλλα θέματα, που έχουν σχέση με την λειτουργι¬ 
κότητα του θεραπευτηρίου. 

18. Τηρεί το βιβλίο λογοδοσίας, στο οποίο καταχωρεί 
και μεριμνά για κάθε γεγονός που έγινε την προηγούμενη 
μέρα και είναι σχετικό με την κατάσταση αρρώστου περι- 
θαλπομένου, καθώς και με την νοσηλευτική γενικά υπη¬ 
ρεσία. 

β). Γραφείο Προϊσταμένης αδελφής - Καθήκοντα και υ¬ 
ποχρεώσεις. 

1. Η Προϊστάμενη αδελφή τριετούς φοίτησης προίστα- 
ται του νοσηλευτικού προσωπικού του θεραπευτηρίου, ε¬ 
φόσον δεν υπάρχει Διευθύνουσα αδελφή, η οποία και το 
καθοδηγεί και το ελέγχει κατά την άσκηση των καθηκό¬ 
ντων του. 

2. Συνοδεύει τον ιατρό κατά την επίσκεψή του στους θα¬ 
λάμους και στο αναρρωτήριο, και κρατά σημειώσεις για 
τις εντολές που δίνει και πρέπει να εκτελεσθούν, για τους 
ασθενείς περιθαλπομένους. 

3. Χορηγεί με την βοήθεια της αδελφής νοσοκόμου τα 
φάρμακα που συνέστησε ο ιατρός, και σε περίπτωση δυ¬ 


στροπίας ή αρνήσεως του περιθαλπομένου να συμμορ¬ 
φωθεί στην θεραπευτική αγωγή που καθορίστηκε, ανα¬ 
φέρουν αυτό στον ιατρό. 

4. Συνεργάζεται με τις αδελφές νοσοκόμες για την α¬ 
κριβή εκτέλεση των οδηγιώντου ιατρού σχετικά μετηννο- 
σηλεία, την δίαιτα, την θεραπεία και την περίθαλψη των 
περιθαλπόμενων. 

5. Επιθεωρεί τους θαλάμους των περιθαλπομένων, σε 
οποιαδήποτε ώρα, και εξετάζει όλα όσα αφορούν την γε¬ 
νική κατάσταση των περιθαλπομένων, δηλαδή την καθα¬ 
ριότητα, τηντάξη, τον αερισμό, τον φωτισμό, την θέρμαν¬ 
ση, καθώς και τη συμπεριφορά του προσωπικού μεταξύ 
τους και την άψογη συμπεριφορά τους απέναντι στους 
περιθαλπόμενους, αναφέροντας σε αντίθετη περίπτωση 
το προσωπικό στην Διεύθυνση και στον Διευθυντή για κυ¬ 
ρώσεις. 

6. Εποπτεύει για την έγκαιρη διανομή του συσσιτίου σε 
όλους τους περιθαλπόμενους και μεριμνά ώστε οι ασθε¬ 
νείς να ακολουθούν τη δίαιτα που καθόρισε ο ιατρός. 

7. Μεριμνά γιατην καθημερινή συγκέντρωση και παρά¬ 
δοση στο πλυντήριο του ακάθαρτου ιματισμού καιτηνπα- 
ραλαβή του καθαρού. Επίσης για την παράδοση του ά¬ 
χρηστου υλικού και την αντικατάστασή του με κατάλληλο, 
σύμφωνα με την κανονισμένη διαδικασία. 

8. Καθοδηγεί και προτρέπει τις αδελφές νοσοκόμες, δί¬ 
νοντας το παράδειγμα η ίδια με τις ενέργειές της, για το εν¬ 
διαφέρον και την φροντίδα που πρέπει να δείχνουν στους 
περιθαλπόμενους και ιδιαίτερα σ' αυτούς που δεν μπο¬ 
ρούν να αυτοεξυπηρετηθούν, εκτελώντας πάντοτε τα κα- 
θήκοντάτους με ειλικρινή στοργή, ευγένεια, υπομονή και 
σεβασμό προς την προσωπικότητα των περιθαλπομένων. 

9. Προετοιμάζει τον δίσκο νοσηλείας της επόμενης η¬ 
μέρας, στον οποίο τακτοποιεί κατά είδος και ακριβή πο¬ 
σότητα τα φάρμακα που καθορίστηκαν για κάθε ασθενή. 

10. Επιμελείται για την εκτέλεση του συνταγολογίου, 
για την παραλαβή απ 6 το φαρμακείο των φαρμάκων κ.τ.λ. 
Επίσης είναι υπεύθυνη για τον έγκαιρο εφοδιασμό του 
τμήματος με το κάθε είδους απαραίτητο υλικό, υποβάλ¬ 
λοντας μέσω της Διευθύνουσας σχετική αίτηση στον 
Προϊστάμενο Οικονομικών Υπηρεσιών. 

11. Επιμελείται για την καλή συντήρηση των νοσηλευτι¬ 
κών διαμερισμάτων, των εγκαταστάσεων, των οργάνων 
και των συσκευών τους. 

12. Επιμελείται για την μεταφορά σε γενικό ή ειδικό νο¬ 
σοκομείο των ασθενώνπεριθαλπομένων, που χρειάζονται 
νοσοκομειακή περίθαλψη, μετά από απόφαση του ια¬ 
τρού, σύμφωνα με την κανονισμένη διαδικασία. 

13. Εισηγείται στην Διευθύνουσα την κατάρτιση του ε¬ 
βδομαδιαίου προγράμματος υπηρεσίας του τμήματος. 

14. Δίνει τις αναγκαίες εντολές και οδηγίες στο υπό αυ¬ 
τήν προσωπικό, όπως καθαρίστριες, τραπεζοκόμες, σε ό¬ 
τι αφορά την ευπρέπεια, την τάξη και την καθαριότητα 
των θαλάμων,των κρεβατιών κ.τ.λ., καθώς και σε κάθε άλ¬ 
λο θέμα που ανάγεται στα καθήκοντα τους και το οποίο έ¬ 
χει σχέση με την διαβίωση των περιθαλπομένων. 

15. Είναι υπόλογος για το υλικό που χρησιμοποιείται 
στο τμήμα της. 

Για να παρακολουθήσει την διακίνηση αυτού του υλι¬ 
κού, τηρείτο εξής βιβλία: 

α. Βιβλίο μη αναλώσιμου υλικού ξεχωριστό για κάθε εί¬ 
δος. 

β. Ευρετήριο μη αναλώσιμου υλικού 

γ. Βιβλίο μηνιαίας διάθεσης φαρμάκων 

δ. Δελτίο ημερήσιας διάθεσης φαρμάκων 

ε. Βιβλίο λογοδοσίας, όπου καταχωρεί τις οδηγίες νο¬ 
σηλείας στο υπεύθυνο νοσηλευτικό προσωπικό, για κάθε 
ασθενή περιθαλπόμενο, και με βάση ιατρικές εντολές, κα¬ 
θώς και κάθε αξιόλογο γεγονός που συνέβη στο τμήμα 
την περασμένη ημέρα. 

γ) Γραφείο Αδελφής Νοσοκόμου - Καθήκοντα και 
Υποχρεώσεις 

1. Η αδελφή νοσοκόμος είναι η άμεση βοηθός της προϊ- 
σταμένης αδελφής σε ότι αφοράτην παροχή περίθαλψης 
των περιθαλπομένων στο θεραπευτήριο ατόμων. 

2. Η αδελφή νοσοκόμος, τουλάχιστον μονοετούς φοί¬ 
τησης, αναπληρώνει σε περίπτωση απουσίας την αδελφή 
προϊστάμενη στα καθήκοντάτης 

3. Χορηγεί η ίδια τα φάρμακα που διέταξε ο ιατρός, για 
κάθε ασθενή περιθαλπόμενο. 

4. Δείχνει τον απαιτούμενο σεβασμό καιπειθαρχίαπρος 
την προϊσταμένη αδελφή και την συμβουλεύεται για κάθε 
απορία που έχει σχέση με την εκτέλεση της υπηρεσίας 
της. 

5. Φροντίζει να παρέχεται η νοσηλεία, ιδιαίτερα στους 
ασθενείς περιθαλπομένους, σύμφωνα με τις εντολές του 
ιατρού και τις προφορικές οδηγίες της προϊσταμένης α¬ 
δελφής. 

6. Παρακολουθεί στενά την πρόοδο της θεραπευτικής 
αγωγής και αναφέρει στην προϊσταμένη αδελφή κάθε τι 
το έκτακτο, που παρατηρεί, καιτο οποίο έχει σχέση μετην 
περίθαλψη των περιθαλπομένων. 

7. Φροντίζει έγκαιρα για την καθαριότητα και την περι¬ 
ποίηση των περιθαλπομένων. 

8. Επιμελείται και φροντίζει για να παρέχεται κάθε δυ¬ 
νατή άνετη σωματική, ψυχική και ηθική ανακούφιση. 

Επίσης για τη ν προσαρμογή στο νέο περιβέιλλον αυτών, 
που έρχονται για πρώτη φορά στο θεραπευτήριο. 

9. Αναφέρει έγκαιρα στην προϊσταμένη αδελφή κάθε τι 
που παρατηρεί και έχει σχέση με την λειτουργικότητα του 
θεραπευτηρίου, ώστε να γίνονται οι αντίστοιχες ενέργει¬ 
ες, που θα εξασφαλίσουν ανετότερες συνθήκες διαβίω¬ 
σης των περιθαλπομένων. 

10. Ιδιαίτερη φροντίδα πρέπει να καταβάλλεται για τους 
περιθαλπόμενους, που δεν μπορούν να αυτοεξυπηρετη- 
θούν, και πιο πολύ κατά τις νυχτερινές βάρδιες. 

11 Στους πάσχοντες από βαρειά κινητική αναπηρία κά¬ 
νει τις αναγκαίες αλλαγές στις θέσεις του σώματος, για 
την αποφυγή τυχόν κατακλίσεων. 

12. Μεριμνά και παρέχει τις απαραίτητες φροντίδες, για 
την διενέργεια λουτρών καθαριότητας στους παραπάνω 
περιθαλπόμενους. 

13. Φροντίζει για την μεταφορά στους αναγκαίους χώ¬ 
ρους, όπως στην τουαλέτα, στο φυσικοθεραπευτήριο, 
στο εργασιοθεραπευτήριο, στην αίθουσα ψυχαγωγίας 
κ.τ.λ. 

14. Τις παραπάνω υποχρεώσεις έχει και για τους πά¬ 
σχοντες από ελαφρότερες κινητικές αναπηρίες περιθαλ- 
πομένους. 

15. Οφείλει γενικά να φέρεται προς όλους με κοσμιότη¬ 
τα και ευπρέπεια, όπως επιβάλλει η δεοντολογία του ρό¬ 
λου της αδελφής και να επιδεικνύει υπομονή, ενδιαφέρον, 
στοργή και αγάπη προς τους περιθαλπόμενους, όπως α¬ 
ξίζει και επιβάλει η αξιοπρέπεια της ανθρώπινης ζωής. 

16. Δεν πρέπει να ξεχνά ότι οι περιθαλπόμενοι προ¬ 
σβλέπουν πάντοτε στην αδελφή, γιατί αυτή βλέπουν κο¬ 
ντά τους περισσότερο χρόνο από οποιονδήποτε άλλο. 


δ) Άρρενες νοσοκόμοι - Καθήκοντα και υποχρεώσεις 
Οι άρ ρενες νοσοκόμοι χρησιμοποιούνται ειδικότερα για 
την εξυπηρέτηση των κατάκοιτων. 

Βοηθούν στην μετακίνηση των περιθαλπομένων, που 
δεν έχουν την δυνατότητα να αυτοεξυπηρετηθούν, τόσο 
κατά την εισαγωγή, όσο και κατά τις μετακινήσεις αυτών, 
για νοσηλεία ή ατομική καθαριότητα κ.τ.λ. 

Επίσης ισχύουν γι' αυτούς όλα όσα αφορούν και τις α¬ 
δελφές νοσοκόμες. 

Γ. Υπηρεσίες Φυσιοθεραπευτικής αγωγής 
α. Τμήμα Φυσικοθεραπείας - Καθήκοντα Φυσικοθερα- 
πευτού 

1. Ο Φυσικοθεραπευτής είναι αρμόδιος να εφαρμόσει, 
ύστερα από εντολή του ιατρού (ορθοπεδικού - φυσίατρου 
κ.τ.λ.), ένα πρόγραμμα φυσικοθεραπείας σε όσους από 
τους περιθαλπόμενους γνωματεύει ότι έχουν ανάγκη φυ¬ 
σικοθεραπείας. 

2. Ο Φυσικοθεραπευτής, πριν από κάθε ενέργεια του, 
θα αξιολογήσει τον περιθαλπόμενο, θα διαπιστώσει και 
θα καταγράψει τις αδυναμίες που παρουσιάζει και θα του 
εφαρμόσει το καλύτερο δυνατό πρόγραμμα, με σκοπό 
την αποκατάστασή του. 

3. Σκοπός του Φυσικοθεραπευτή είναι: 

α. Να βελτιώσει την κινητικότητατων αρθρώσεωντων α¬ 
σθενών 

β. Να ενισχύσειτην μυϊκή τους ισχύ 
γ. Να βελτιώσει την δεξιοτεχνία τους, τον συντονισμό 
των κινήσεώντους και την αντοχή τους, 
δ. Να ευρύνειτον βαθμό αυτάρκειας και ανεξαρτησίας 
ε. Να προλάβει ή να διορθώσει κάποια παραμόρφωσή 
τους 

στ.Να βελτιώσει την ισορροπία και την ευστάθεια του 
σώματός τους. 

ζ. Να τους φέρει σε μία κατάσταση, που να μπορούν μό¬ 
νοι τους να αναπτύξουν ένα αποτελεσματικό πρότυπο συ¬ 
νήθειας, με ασκήσεις για συνέργεια των μυών 
η. Να ανακουφίσει τον περιθαλπόμενο με τα φυσικά μέ¬ 
σα που διαθέτει. 

4. Η Φυσικοθεραπεία συνίσταται: 

α. Στην κινησιοθεραπεία - θεραπευτική γυμναστική 
β. Μάλαξη γενική ή τοπική, με τα χέρια ή με ηλεκτρικές 
συσκευές (ηλεκτρομάλαξη) 
γ. Αναπνευστική κινησιοθεραπεία και 
δ. Θερμοθεραπεία, η οποία περιλαμβάνει: 

Δινόλουτρα, παραφινόλουτρα, διαθερμίες, υπέρηχους 
κ.τ.λ. 

Οι παραπάνω μέθοδοι εκτελούνται ή στην αίθουσα φυ¬ 
σικοθεραπείας ή στον θάλαμο διαμονής του περιθαλπο- 
μένου. 

5. Μεριμνά για την ειδική θεραπεία των περιθαλπόμε¬ 
νων σε φυσικοθεραπευτήριο ή εργαστήριο φυσικοθερα¬ 
πείας, όταν κρίνεται ότι αυτό μπορεί να βελτιώσει τις δυ¬ 
νατότητες αυτοεξυπηρετήσεώς τους. 

β. Τμήμα Εργασιοθεραπείας - Καθήκοντα εργασιοθε - 
ραπευτού 

1. Η εργασιοθεραπεία έχει σκοπό την απασχόληση των 
περιθαλπομένων και να αναπτύξει σ' αυτούς ικανότητες 
για δουλειά και δημιουργική δραστηριότητα. 

2. Ο εργασιοθεραπευτής, πέρα από τις γνώσεις του 
πρέπει να διαθέτει, για την αποτελεσματικότητα της ε¬ 
φαρμοζόμενης μεθόδου στους περιθαλπόμενους, επι¬ 
βάλλεται να επιδεικνύει σ' αυτούς στοργή, ενδιαφέρον, α¬ 
γάπη και υπομονή. 

3. Σκοπός της εργασιοθεραπείας είναι η βελτίωση των 
διαταραχών, των διανοητικών και φυσικών λειτουργιών 
του αρρώστου, με την ενεργό συμμετοχήτου σεέναπρο- 
καθορισμένο ιατρικό πρόγραμμα απασχόλησης. 

4. Οι επιδιώξεις του εργασιοθεραπευτού, κατά την ε¬ 
φαρμογή του θεραπευτικού προγράμματος, συνοψίζο¬ 
νται κυρίως στα εξής; 

α. Να βελτιώσει την κινητικότητα των αρθρώσεων, τον 
συντονισμό των κινήσεων και την δεξιοτεχνία των ασθε¬ 
νών. 

Να ενισχύσει την μυϊκή ισχύ και την αντοχή τους και γε¬ 
νικά να τους δώσει την ικανότητα να λειτουργούν μέσα 
στα όρια της αναπηρίας τους. 

β. Να τονώνει το ηθικό και να ευρύνει το βαθμό αυτάρ- 
κειας και ανεξαρτησίας των ασθενών, ώστε να τους κάνει 
ικανούς να αυτοεξυπηρετούνται στις ασχολίες της καθη¬ 
μερινής ζωής. 

γ. Να τους βοηθήσει στα κοινωνικά και επαγγελματικά 
τους προβλήματα, προπαρασκευάζοντάς τους να επα- 
νέλθουν στην προηγούμενη εργασία τους ή άλλη κατάλ¬ 
ληλη για την αναπηρία τους, καθώς και στις δραστηριό¬ 
τητες και στον τρόπο ζωής που έκαναν. 

δ. Νατους εκπαιδεύσει στη χρήση των προσθετικών και 
ορθοπεδικών μηχανη μάτων και γενικά στη χρήση των διά¬ 
φορων μηχανικών μέσων 

5. Το πρόγραμμα εργασιοθεραπείας, για να έχει θερα¬ 
πευτική αξία θα πρέπει: 

α. Να είναι προσαρμοζόμενο στην ηλικία, διανοητική κα¬ 
τάσταση, πάθηση και κυρίως στις θεραπευτικές ανάγκες 
του περιθαλπόμενου, προσφέροντας ειδικευμένη άσκη¬ 
ση. 

β. Να μην είναι δύσκολο από την αρχή του το πρόγραμ¬ 
μα, ώστε να μην απογοητευθεί ο περιθαλπόμενος, και να 
είναι δημιουργικό, ώστε να του προκαλεί ευχαρίστηση. 

γ. Τέλος, να μην είναι επικίνδυνο, και να μπορεί να ε¬ 
φαρμοστεί από τον περιθαλπόμενο στη θέση που βρίσκε¬ 
ται (στο κρεβάτι, στην αναπηρική πολυθρόνα κ.τ.λ.) 

6. Ο εργασιοθεραπευτής, με την έγκριση του ιατρού, 
πριν συντάξειτο πρόγραμμα εργασιοθεραπείας, θα πρέ¬ 
πει να καταγράψει την κινητική κατάσταση του αρρώ¬ 
στου, τις ικανότητες του που έχουν διατηρηθεί, καθώς και 
τις ανάγκες που του δημιουργεί η πάθησή του. 

Παράλληλα θα ενημερωθεί λεπτομερώς από τα άλλα 
μέλη της ομάδας αποκατάστασης, για το ιατρικό ιστορικό 
του αρρώστου, την φαρμακευτική αγωγή, την νοσηλεία 
και το πρόγραμμα εργασιοθεραπείας, στο οποίο τυχόν υ¬ 
ποβάλλεται. 

7. Είναι ευνόητο τέλος, ότι για να έχει ικανοποιητικά α¬ 
ποτελέσματα η όλη προσπάθεια, είναι απαραίτητη η καλή 
συνεργασία που πρέπει να υπάρχει μεταξύ του εργασιο- 
θεραπευτού, του ιατρού και των λοιπών μελών της ομά¬ 
δας αποκατάστασης. 

8. Παρακολουθεί την όλη δουλειά που γίνεται και τηρεί 
δελτίο πορείας απασχόλησης του κάθε περιθαλπομένου. 

9. Ο εργασιοθεραπευτής είναι υπόλογος της διαχείρι¬ 
σης όλωντων υλικών, που δίνονται στο τμήμα του απάτην 
κεντρική αποθήκη. 

γ. Τμήμα Διαιτολόγων - Καθήκοντα Διαιτολόγου 

Ο διαιτολόγος είναι αρμόδιος: 

1. Να καταρτίζει πρόγραμμα διατροφής των περιθαλ¬ 
πόμενων και του δικαιούμενου προσωπικού του θεραπευ¬ 
τηρίου, το οποίο υποβάλλει στον Διευθυντή προς έγκρι¬ 
ση. 


2. Να καταρτίζει τα προγράμματα ειδικών διαίτων, με 
βάση τις παραπεμπτικές ιατρικές εντολές. 

3. Να επισκέπτεται τους υπό δίαιτα ασθενείς 

4. Να συνεργάζεται με τις προ'ίσταμένες αδελφές, για 
τα προβλήματα τα σχετικά με την διατροφή των περιθαλ- 
πομένων 

5. Να συμμετέχει στην επιτροπή παραλαβής τροφίμων 
με τον ιατρό, για τον ποιοτικό έλεγχο τωντροφίμων. 

6. Να συνεργάζεται με τους υπεύθυνους του μαγειρεί¬ 
ου, για την καλή παρασκευή και διάθεση του συσσιτίου. 

Άρθρον 15 
Λοιπές Υπηρεσίες 

Α. Τεχνικές υπηρεσίες 

α) Τμήμα συντήρησης μηχανολογικού εξοπλισμού - 
Καθήκοντα συντηρητού 

1. Είναι υπεύθυνος για την συντήρηση και καλή λει¬ 
τουργία όλωντων μηχανολογικών εγκαταστάσεων και μη¬ 
χανών του θεραπευτηρίου, εκτός από εκείνες που αφο¬ 
ρούν τα αυτοκίνητα. 

2. Εισηγείται στον Διοικητικό Διευθυντή του θεραπευ¬ 
τηρίου για την προμήθεια των απαραίτητων ανταλλακτι¬ 
κών μηχανημάτων, λιπαντικών και λοιπών υλικών, για την 
καλή λειτουργία των μηχανών. 

3. Τηρεί ημερολόγιο συντήρησης και επισκευώντων μη¬ 
χανών και μηχανικών εγκαταστάσεων που παρακολου- 
θούνται και επισκευάζονται απ’ αυτόν. 

4. Εκφράζει τη γνώμη του για τις μηχανές που πρόκειται 
να προμηθευτεί το θεραπευτήριο και ότι άλλο υπάγεται 
στην αρμοδιότητά του και καταρτίζει προϋπολογισμό των 
απαιτούμενων δαπανών για την συντήρηση, επισκευή, α¬ 
ντικατάσταση κ.τ.λ. μηχανημάτων. 

β) Τμήμα συντήρησης ηλεκτρολογικού εξοπλισμού - 
Καθήκοντα ηλεκτρολόγου 

1. Είναι υπεύθυνος για την καλή συντήρηση και λει¬ 
τουργία όλων των ηλεκτρολογικών εγκαταστάσεων των 
ηλεκτροκίνητων μηχανών, ηλεκτρικών συσκευών κ.τ.λ. 
του θεραπευτηρίου. 

2. Παρακολουθεί και ελέγχει καθημερινά την ασφαλή 
και ακίνδυνη λειτουργία των ηλεκτρολογικών εγκαταστά¬ 
σεων, μηχανών, εργαλείων, συσκευών κ.τ.λ. 

3. Είναι υπεύθυνος για την σε κάθε στιγμή κίνηση του ε¬ 
φεδρικού συστήματος ηλεκτροδοτήσεως του θεραπευ¬ 
τηρίου, σε συνεργασία με τον μηχανοτεχνίτη. 

4. Μεριμνά για την έγκαιρη εξασφάλιση ανταλλακτικών, 
λυχνιών και κάθε είδους ηλεκτρολογικού υλικού, που α¬ 
παιτείται για την απρόσκοπτη λειτουργία των μηχανών 
που κινούνται με ηλεκτρικό ρεύμα, των συσκευών, εργα¬ 
λείων φωτισμού κ.τ.λ. 

5. Μεριμνά για την συντή ρηση και ασφαλή κίνηση των α¬ 
νελκυστήρων του θεραπευτηρίου. 

γ) Υδραυλικότμήμα - Καθήκοντα υδραυλικού 

1. Είναι υπεύθυνος για την συντήρηση και καλή λει¬ 
τουργία όλωντων υδραυλικών εγκαταστάσεων και των α¬ 
ποχετεύσεων του θεραπευτηρίου. 

2. Πραγματοποιεί όλες τις νέες υδραυλικές εγκαταστά¬ 
σεις και φροντίζει για την εξασφάλιση ανταλλακτικών και 
κάθε είδους υδραυλικών υλικών, για την ομαλή λειτουρ¬ 
γία των υδραυλικών εγκαταστάσεων. 

δ) Καθήκοντα συντηρητού κτιριακών εγκαταστάσεων 

1. Εκτελεί ελαιοχρωματισμούς, υδροχρωματισμούς 
κ.τ.λ. των κτιριακών εγκαταστάσεων για την συντήρησή 
τους και την αναγκαία αισθητικά εμφάνισή τους. 

2. Εκτελείτις οικοδομικές εργασίες που είναι αναγκαίες 
για την συντήρηση ή την επισκευή των κτιρίων. 

ε) Καθήκοντα εργατών - καθαριστών περιβάλλοντος 
χώρου 

1. Οι εργάτες - καθαριστές περιβάλλοντος χώρου είναι 
υποχρεωμένοι να διατηρούν τον εξωτερικό χώρο του θε¬ 
ραπευτηρίου σε κατάσταση ευπρεπή, δείχνοντας καθη¬ 
μερινά αμείωτο ενδιαφέρον να συγκεντρώνουν τα απορ¬ 
ρίμματα σε ειδικά δοχεία και σε ειδικούς για το σκοπό αυ¬ 
τό χώρους, και να φροντίζουν να διοχετεύονται στο 
απορριμματοφόρο αυτοκίνητο για απομάκρυνση. 

2. Μετά την εκτέλεση της κύριας υποχρέωσής τους ο¬ 
φείλουν να ασχολούνται με την δενδροφύτευση και την 
δεντροκαλλιέργεια αγρών, κήπων, δενδρόκηπων, αμπε¬ 
λώνων κ.τ.λ., αγροκτημάτων και δασών. 

3. Κατόπιν εντολής του Διευθυντή, είναι υποχρεωμένοι 
να δείχνουν ενδιαφέρον για την αποπεράτωση κάθε άλ¬ 
λης παραπλήσιας εργασίας. 

στ) Καθήκοντα πλυντριών 

1. Είναι υπεύθυνες για την καλή πλύση του ακάθαρτου 
ιματισμού, που τους παραδίδεται, χρησιμοποιώντας σα¬ 
πούνι και απορρυπαντικά του θεραπευτηρίου. 

2. Χρησιμοποιούν για το πλύσιμο του ακάθαρτου ιματι¬ 
σμού τα μηχανικά πλυντήρια. 

3. Είναι υπόλογες για την καλή χρησιμοποίηση και συ¬ 
ντήρηση των μηχανημάτων και συσκευώντου πλυντηρίου 
και για την καλή χρήση εκείνων των υλικών που τους δό¬ 
θηκαν (απορρυπαντικά κ.τ.λ.). 

ζ) Καθήκοντα Σιδερωτών 

1. Οι σιδερωτές είναι υπεύθυνοι για το σιδέρωματου κα¬ 
θαρού ιματισμού που τους παραδίδεται απότο πλυντήριο 

2. Παραδίδουν στις ράπτριες τον ιματισμό εκείνο ο ο¬ 
ποίος έχει ανάγκη επιδιόρθωσης. 

3. Είναι υπεύθυνοι για κάθε είδος που βρίσκεται μέσα 
στο σιδερωτήριο, και για κάθε απώλεια αυτού. 

4. Είναι υπεύθυνοι για την ευπρεπή εμφάνιση του σιδε¬ 
ρωτήριου και την καλή χρήση των μηχανημάτων. 

η) Καθήκοντα Ραπτριών 

1. Οι ράπτριες επιμελούνται για την εκτέλεση όλων των 
εργασιών της ειδικότητάς τους (ραφή καινούργιου ιματι¬ 
σμού, επιδιόρθωση μεταχειρισμένου κ.τ.λ.) 

2. Είναι υπεύθυνες για την φύλαξη του ιματισμού και 
των πρώτων υλών (υφάσματα, κλωστές κ.τ.λ.) που βρί¬ 
σκονται μέσα στο ραφείο προσωρινά για μετασχηματι¬ 
σμό και γενικά είναι υπεύθυνες για κάθε υλικό που βρί¬ 
σκεται μέσα στο ραφείο. 

3. Ευθύνονται για την καλή χρησιμοποίηση και λειτουρ¬ 
γία των ραπτομηχανών 

4. Όταν πρόκειται για την ραφή καινούργιου ιματισμού, 
παραλαμβάνουν με εντολή του Διευθυντή το ύφασμα που 
διατίθεται για το σκοπό αυτό, παρουσία της αρμόδιας ε¬ 
πιτροπής, και υπογράφουντο σχετικό πρωτόκολλο παρα¬ 
λαβής. 

5. Απαγορεύεται αυστηρά η εκτέλεση ιδιωτικής εργα¬ 
σίας, είτε περιθαλπομένων, είτε του προσωπικού, είτε κά¬ 
ποιου τρίτου μέσα στο θεραπευτήριο. 

θ) Καθήκοντα καθαριστριών 

1. Οι καθαρίστριες μεριμνούν για την καθαριότητα όλων 
τωνχώρωντου θεραπευτηρίου (θάλαμοι, διάδρομοι, σκά¬ 
λες, μαγειρεία, τραπεζαρία, αποχωρητήρια κ.τ.λ.) 

2. Κατά τη διάρκεια της πρωινής καθαριότητας φροντί¬ 
ζουν ώστε να μην παρατηρείται η χαρακτηριστική μυρω¬ 
διά που συνήθως επικρατεί στους κλειστούς χώρους. 


Κατά την άσκηση των καθηκόντων τους καταβάλλουν 
προσπάθειες να γίνονται όσοτο δυνατό λιγότερο ενοχλη¬ 
τικές, ιδιαίτερα σε θαλάμους ασθενών. Πάντοτε πρέπει να 
συμπεριφέρονται με την επιβαλλόμενη ευγένεια. 

3. Μετά απότον καθαρισμό των διαφόρων επίπλων ή άλ¬ 
λων πραγμάτων όπως ραδιοφώνων, τηλεοράσεων κ.τ.λ., 
που βρίσκονται στους θαλάμους και συμβάλλουν στην ε¬ 
ξυπηρέτηση ή στην ψυχαγωγία των περιθαλπόμενων, τα 
τακτοποιούν με επιμέλεια 

ι) Καθήκοντα κουρέα 

1. Έχει την ευθύνη του τακτικού κουρέματος των αν- 
δρών περιθαλπόμενων του θεραπευτηρίου, τουλάχιστον 
κάθε δεκαπενθήμερο, καθώς και του τακτικού ξυρίσμα¬ 
τος τους για να είναι οι περιθαλπόμενοι πάντοτε ευπρε¬ 
πείς και ευπαρουσίαστοι. 

2. Περιποιείται επίσης τα μαλλιά των περιθαλπομένων 
γυναικών 

3. Εκτελείτα καθήκοντάτου για τους περιθαλπόμενους 
που μπορούν να περπατήσουν στο κουρείο του θεραπευ¬ 
τήριο, ενώ γι’ αυτούς που δεν μπορούν να μετακινηθούν, 
στους θαλάμουςτους. 

4. Απαγορεύεται το κούρεμα των περιθαλπομένων μέ¬ 
σα στους διαδρόμους, στα μαγειρεία, στην τραπεζαρία 
κ.τ,λ. 

5. Ο κουρέας είναι υπεύθυνος για την ευπρεπή εμφάνι¬ 
ση του κουρείου και των λοιπών χρησιμοποιούμενων υλι¬ 
κών και εργαλείων 

ια) Καθήκοντα Μάγειρα και Βοηθού μαγείρου. 

1. Ο μάγειρας είναι υπεύθυνος για την κανονική παρα¬ 
σκευή του καθημερινού συσσιτίου των περιθαλπόμενων 
και του δικαιουμένου προσωπικού του θεραπευτηρίου, 
σύμφωνα με το διαιτολόγιο που καθορίζει η Διευθύνουσα 
σε συνεργασία με τον ιατρό καιτον διαιτολόγο, 

2 Ο μάγειρας παραλαμβάνει με υπογραφή του από την 
αποθήκη τροφίμων τα τρόφιμα και τα υλικά που απαιτού¬ 
νται για την παρασκευή του συσσπτου και τις δίαιτες που 
καθόρισε ο ιατρός, και έχει την ευθύνη για την καλή και υ¬ 
γιεινή παρασκευή των φαγητών. 

3. Απαγορεύεται απόλυτα τα χορηγούμενα για την πα¬ 
ρασκευή του συσσιτίου υλικά να διατίθενται για άλλες 
χρήσεις. 

4. Επιμελείται για την καθαριότητα των χώρων του μα¬ 
γειρείου και των μαγειρικών σκευών. 

5. Ο μάγειρας, όταν προσκληθεί απάτην επιτροπή πα¬ 
ραλαβής τροφίμων, υποχρεο ύται να εκφράσει τη γνώμη 
του για την καταλληλότητα των τροφίμων που παραλαμ- 
βάνονται, 

6. Ο βοηθός μαγείρου βρίσκεται υπό την άμεση επίβλε¬ 
ψη του μάγειρα και τον βοηθά στην παρασκευή των φα¬ 
γητών. 

7.0 βοηθός μαγείρου μπορεί να καλύπτει το βραδινό ω¬ 
ράριο εργασίας, για όσα φαγητά οι τρόφιμα παρασκευά¬ 
ζονται κατά τις απογευματινές ή βραδινές ώρες. 

8. Ο βοηθός μάγειρα επιμελείται και συνδράμει στην 
διατήρηση της καθαριότητας του μαγειρείου και των μα¬ 
γειρικών σκευών. 

θ. Απαγορεύεται η καταστροφή ή διάθεση υπολοίπου 
του φαγητού, χωρίς άδεια του Διευθυντή. 

10. Ο μάγειρας προίσταται του μαγειρείου και είναι υ¬ 
πεύθυνος για τα υλικά, καθώς και για κάθε θέμα που αφο¬ 
ρά το μαγειρείο. 

ιβ) Καθήκοντα τραπεζοκόμων 

1. Μεριμνούν για την έγκαιρη παραλαβή από το μαγει- 

ρείο και την διανομή στους περιθαλπόμενους του γεύμα¬ 
τος, του δείπνου, είτε οτηντραπεζαρία, είτε στους θαλά¬ 
μους. 

2. Έχουν υποχρέωση να βοηθούν τους περιθαλπόμε¬ 
νους που δεν μπορούν να αυτοεξυπηρετηθούν, στη λήψη 
του ροφήματος και του φαγητού, με υπομονή, στοργή και 
καρτερικότητα ακόμα και όταν αντιμετωπίζουν δύστρο¬ 
πους περιθαλπόμενους. 

3. Κατά τη διανομή του φαγητού ακολουθούν τις οδη¬ 
γίες της Π ροϊστα μένηςαδελφής,γιατιςδίαιτεςπουτυχόν 
έχει συστήσει ο γιατρός για ορισμένους περιθαλπόμε¬ 
νους. 

4. Είναι υπεύθυνες για την καθαριότητα και την ευπρε¬ 
πή εμφάνιση της τραπεζαρίας, καθώς και των ειδών που 
χρησιμοποιούνται κατά τη λήψη των γευμάτων, 

5. Μετά το τέλος του φαγητού, σε συνεργασία με τις κα¬ 
θαρίστριες, φροντίζουν για την συγκέντρωση και απομά¬ 
κρυνση από την τραπεζαρία ή τους θαλάμους, των υπο¬ 
λειμμάτων (αποφάγια) και των σκευών φαγητού, τα οποία 
και πλένουν. 

6. Είναι υπεύθυνες για άλατα είδη εστιάσεως, δηλαδή 
πιάτα, πετσέτες φαγητού, μαχαιροπήρουνα κ.τ.λ. εκτός 
των ειδών παρασκευής συσσιτίου. 

Ειδικές Υπηρεσίες 

Καθήκοντα Θυρωρών - Νυχτοφυλάκων - Οδηγών 

Α. Θυρωροί 

1. Αυτός που εκτελεί χρέη θυρωρού, ελέγχει τα άτομα 
που εισέρχονται στο θεραπευτήριο και επιτρέπει ή απα¬ 
γορεύει την είσοδο αυτών ανάλογα με τις εντολές της 
Διεύθυνσης και το εγκεκριμένο ωράριο συναλλαγών μετσ 
θεραπευτήριο. 

2. Απαντά στις τηλεφωνικές κλήσεις από τις τηλεφωνι¬ 
κές συσκευές του θυρωρείου και παρέχει κάθε ζητούμε¬ 
νη πληροφορία, εφόσον μπορεί να το κάνει. Σε περίπτω¬ 
ση αδυναμίας του να δώσει οποιαδήποτε πληροφορία, 
συνδέει εκείνον που ζητά κάτι με το αρμόδιο υπηρεσιακό 
όργανο του θεραπευτηρίου. 

3. Ελέγχει, σύμφωνα με το ωράριο, την είσοδο και την έ¬ 
ξοδο του προσωπικού που υπηρετεί στο θεραπευτήριο. 

4. Ελέγχει την είσοδο και την έξοδο των περιθαλπόμε¬ 
νων, ενημερώνοντας σχετικά το βιβλίο που είναι υποχρε¬ 
ωμένος να τηρεί. 

5. Φροντίζει να θεωρούνται καθημερινά οι καρτέλες 
προσέλευσης του προσωπικού από το ρολόι παρουσίας. 

6. Τηρεί το βιβλίο προσέλευσης και αποχώρησης ορι¬ 
σμένων κατηγοριών προσωπικού, που καθορίζεται από 
την Διεύθυνση. 

7. Φροντίζει για την προσέλευση και αποχώρηση, σύμ¬ 
φωνα με το εγκεκριμένο ωράριο, εκείνων που επισκέπτο¬ 
νται τους περιθαλπόμενους στο θεραπευτήριο. 

Β. Νυχτοφύλακες 

1. Εκείνος που εκτελεί χρέη νυχτοφύλακα, ευθύνεται 
για το άναμμα και το σβήσιμο των φώτων στα προαύλια, 
στους διαδρόμους, στα γραφεία και στους βοηθητικούς 
χώρους του θεραπευτηρίου. 

2. Φροντίζει για την τάξη και ασφάλεια του θεραπευτη¬ 
ρίου κατά τις ώρες υπηρεσίαςτου, επιτηρώντας ιδιαίτερα 
την ασφάλεια των γραφείων, των αποθηκών, των μαγει¬ 
ρείων, των εγκαταστάσεων ηλεκτρικού, νερού και κεντρι¬ 
κών θερμάνσεων. 

3. Απαγορεύει, μετά την καθορισμένη ώρα, την είσοδο 
σε κάθε άτομο που δεν υπηρετεί στο θεραπευτήριο. 

4. Ευθύνεται για την άμεση ενημέρωση του Διευθυντή 


του θεραπευτηρίου για κάθε έκτακτο περιστατικό κατά τη 
διάρκεια του ωραρίου του. 

5. Έχει την ευθύνη της πυρασφάλειας των εγκαταστά- 
σεωντου θεραπευτηρίου. 

6. Ευθύνεται ώστε μετά το σιωπητήριο να εξασφαλίζε¬ 
ται ησυχία στο θεραπευτήριο. 

7. Περιφέρεται, σε όλητη διάρκειατου ωραρίου του, μέ¬ 
σα στο κτίριο και στο προαύλιο του θεραπευτηρίου, ελέγ¬ 
χοντας κάθε ύποπτη κίνηση. 

8. Οφείλει να ειδοποιεί τις νοσοκόμες καιτους θαλαμη¬ 
πόλους, που εκτελούν νυχτερινή εργασία, κάθε φορά που 
θα υποπέσει στην αντίληψή του ότι κάποιος από τους πε¬ 
ριθαλπόμενους έχει ανάγκη βοήθειας 

9. Κάθε πρωί είναι υποχρεωμένος να αναφέρει στον 
Διευθυντή κάθε περιστατικό που συνέβη κατά τις ώρες 
της υπηρεσίας του και να το καταχωρεί σε ειδικό βιβλίο 
συμβάντοινπου τηρείται για το σκοπό αυτό. 

Γ. Οδηγοί αυτοκινήτων 

1. Επιλαμβάνονται την ασφαλή μεταφορά των φιλοξε- 
νουμένων στο Ίδρυμα κατά τις ώρες προσέλευσης και α¬ 
ποχώρησης αυτών και σε λοιπές μετακινήσεις τους για 
λόγους εκπαιδευτικούς και ψυχαγωγικούς. 

2. Είναι υπεύθυνοι για την καλή συντήρηση και εξασφά¬ 
λιση ετοιμότητας των αυτοκινήτων του θεραπευτηρίου. 

3. Τηρούντο δελτία κινήσεως των αυτοκινήτων. 

4. Είναι υπεύθυνοι για την καλή συντήρηση και καθα¬ 
ριότητα των αυτοκινήτων και οφείλουν να τηρούν σχολα¬ 
στικά τον Κώδικα Οδικής Κυκλοφορίας. 

5. Μεριμνούν έγκαιρα γιατις απαραίτητες επισκευές και 
συντηρήσεις και φροντίζουν οι υποχρεωτικές ακινητοποι- 
ήσειςτων αυτοκινήτων, να μην δημιουργούν προβλήματα 
στο θεραπευτήριο, δηλαδή η επισκευή και η συντήρηση 
να γίνονται διαδοχικά και όχι τον ίδιο χρόνο, ώστε να εξα¬ 
σφαλίζεται καθημερινά η κίνηση του ενός τουλάχιστον α¬ 
πό τα αυτοκίνητα. 

6. Όλες οι κινήσεις των αυτοκινήτων καθορίζονται από 
τον Διευθυντή, ο οποίος εκδίδει γι’αυτό το σκοπό διατα¬ 
γές πορείας. 

7. Εκτελεί τις εξωτερικές εκείνες εργασίες του 
Ιδρύματος που καθορίζονται από τον Διευθυντή. 

8. Κανένα αυτοκίνητο δεν κινείται, χωρίς έγγραφη εντο¬ 
λή από τον Διευθυντή. 

9. Όλα τα αυτοκίνητα σταθμεύουν υποχρεωτικά μέσα 
στον περίβολο του θεραπευτηρίου. 

10. Η οδήγηση του ασθενοφόρου αυτοκινήτου ανατίθε¬ 
ται από τον Διευθυντή διαδοχικά, σε τακτά χρονικά δια¬ 
στήματα, σε καθένα χωριστά από τους οδηγούς. 

11. Εισηγούνται στον Διευθυντή για τις απαραίτητες ε¬ 
πισκευές και δαπάνες κινήσεως και συντηρήσεως των αυ¬ 
τοκινήτων. 

12. Συντάσσουν τους μηνιαίους πίνακες κατανάλωσης 
καυσίμων, τους οποίους διαβιβάζουν στις οικονομικές υ¬ 
πηρεσίες. 

- Κίνηση Αυτοκινήτων 

1. Η κίνηση όλων των αυτοκινήτων του θεραπευτηρίου 
γίνεται με απόφαση του Διευθυντή ή του νόμιμου ανα¬ 
πληρωτή του. 

2. Οι κινήσεις των αυτοκινήτων του θεραπευτηρίου α¬ 
ναγράφονται στο δρομολόγιο κίνησης αυτοκινήτων και 
πραγματοποιούνται αποκλειστικά και μόνο για την εξυπη¬ 
ρέτηση των αναγκών του θεραπευτηρίου. 

3. Προκειμένου να κινηθεί το ασθενοφόρο για την δια¬ 
κομιδή ασθενών, απαιτείται βεβαίωση ιατρού ότι ο διάκο- 

μιζόμενος ασθενής μπορεί να ταξιδέψει με ασθενοφόρο. 

4. Απαγορεύεται η επιβίβαση άλλου προσώπου που δεν 
έχει σχέση εργασίας με το θεραπευτήριο. 

5. Το γραφείο κίνησης ή η γραμματεία έχει την γενική ε- 
ποπτεία, για την καλή λειτουργία και ομαλή κίνηση των ο- 
χημάτωντου θεραπευτηρίου. 

Άρθρον 16 

Γενικότερα καθήκοντα του Προσωπικού - Βάρδιες - νυ¬ 
χτερινά -αργίες 

Εκτός από τα ειδικά καθήκοντα του καθενός από τα μέ¬ 
λη του προσωπικού, όπως καθορίζονται στα προηγούμε¬ 
να άρθρα, όλο το προσωπικό του θεραπευτηρίου έχει και 
τα ακόλουθα γενικότερα καθήκοντα: 

1. Οφείλει να εφαρμόζει πιστά τον κανονισμό και τις ε¬ 
ντολές και οδηγίες του Δ.Σ. και της Διεύθυνσης του θερα¬ 
πευτηρίου. 

2. Είναι υποχρεωμένο να συμπεριφέρεται σε όλους 
τους περιθαλπομένους με ευγένεια και κατανό ηση. 

3. Οφείλει να μην κάνει διάκριση μεταξύ των περιθαλ- 
πομένων, αλλά να παρέχει σε όλους χωρίς εξαίρεση, και 
περισσότερο στους κατάκοιτους και μη αυτοεξυπηρε- 
τούμενους, κάθε δυνατή περιποίηση και ανακούφιση. 

4. Οφείλει να γνωρίζει ότι για την προσφορά των υπη¬ 
ρεσιών του πρέπει να είναι οπλισμένο με όλη την υπομονή 
και καρτερία που επιβάλλουν οι ιδιαίτερες συνθήκες της 
εργασίας του και να μην παραλείπει, σε περίπτωση δυ¬ 
σκολίας, να ζητά την βοήθεια και συμπαράσταση των 
Προϊστάμενων του. 

5. Κατά τις ώρες εργασίας το προσωπικό του θεραπευ¬ 
τηρίου είναι υποχρεωμένο να φορά στολή υπηρεσίας. Τον 
χρωματισμό της στολής για κάθε ειδικότητα καθορίζει με 
απόφασή του το ΔΣ του θεραπευτηρίου, εκτός από τις 
στολέςτου ιατρού, των νοσοκόμων και των μαγείρων, που 
θα φορούν την καθιερωμένη για τις αντίστοιχες ειδικότη¬ 
τες στολή των νοσηλευτικών Ιδρυμάτων (χρώματος λευ¬ 
κού). Η στολή παρέχεται από την υπηρεσία-2 ζεύγη το 
χρόνο(μία χειμερινή και μία καλοκαιρινή)-,καθώς και τα 
παπούτσια (2 ζεύγη το χρόνο) σε όλο το προσωπικό. 

6. Όσοι από το προσωπικό του θεραπευτηρίου εκτε- 
λούν απογευματινή ή νυχτερινή εργασία, μπορούν, πριν 
αναλάβουν υπηρεσία ή μετά απ' αυτήν, να αναπαύονται 
σε μόνιμο θάλαμο, ο οποίος καθορίζεται για το σκοπό αυ¬ 
τό, εφόσον υπάρχει, από την Διεύθυνση. 

7. Απαγορεύεται στα μέλη του προσωπικού να δέχονται 
προς φύλαξη, είδη ή χρήματα που ανήκουν στους περι¬ 
θαλπόμενους. 

8. Απαγορεύεται στα μέλη του προσωπικού να δέχονται 
φιλοδωρήματα ή δώρα από τους περιθαλπόμενους ή 
τους συγγενείς τους. 

9. Πολύ περισσότερο απαγορεύεται να ζητούν ή με ο- 
ποιοδήποτε άλλο συγκεκαλυμμένο τρόπο να επιδιώκουν 
σε χρήμα ή άλλα είδη, σαν αντάλλαγμα για δήθεν υπηρε¬ 
σίες που τους προσφέρουν και οι οποίες αποτελούν εκ¬ 
πλήρωση των καθηκόντων τους. 

10. Απαγορεύεται η εξαγωγή από οποιονδήποτε κάθε 
είδους υλικού, το οποίο ανήκει στο θεραπευτήριο. 

11. Σε περίπτωση που κάποιος από το προσωπικό ασθε¬ 
νήσει και δεν έρθει στο θεραπευτήριο, είναι υποχρεωμέ¬ 
νος να ειδοποιήσει έγκαιρα τον Διευθυντή του θεραπευ¬ 
τηρίου ή άλλο εξουσιοδοτημένο αρμόδιο πρόσωπο μέσα 
σε 12 ώρες, ώστε να ελεγχθείτο δικαιολογημένο ή μη της 
απουσίας. 


12. Με απόφαση του ΔΣ, ύστερα από πρόταση του 
Διευθυντήκαι κατόπιν αίτησης του ενδιαφερομένου, μπο¬ 
ρεί να χορηγείται στο προσωπικό άδεια απουσίας χωρίς 
αποδοχές, μέχρι 15 ημέρες. 

13. Τα θέματα τα σχετικά με τις κανονικές και αναρρω- 
τικέςάδειεςτου προσωπικού, ρυθμίζονται με βάση τις κεί¬ 
μενες διατάξεις. 

14. Όλο το προσωπικό του θεραπευτηρίου οφείλει να 
παρουσιάζεται και να αποχωρεί απάτην υπηρεσία του την 
κανονική ώρα. Η αδικαιολόγητη απουσία, η αργοπορημέ- 
νη παρουσία ή η πρόωρη αποχώρηση απάτην εργασία, α¬ 
ποτελούν πειθαρχικό παράπτωμα που επισύρει πειθαρχι¬ 
κή ποινή. 

15. Με αιτιολογημένη απόφαση του ΔΣ, μπορεί για λό¬ 
γους υπηρεσιακών αναγκών και ύστερα από εισήγηση 
του Διευθυντή να ανατίθενται σε υπαλλήλους του θερα¬ 
πευτηρίου, πέρα από τα κύρια καθήκοντά τους, και άλλα 
καθήκοντα σχετικά με τον υπηρεσιακό κλάδο στον οποίο 
ανήκουν, κατόπιν ενημέρωσηςτων υπαλλήλων. 

16. Οι μεταξύ των εργαζομένων του θεραπευτηρίου 
σχέσεις πρέπει να είναι κόσμιες και ευπρεπείς, όπως ται¬ 
ριάζει με το αντικείμενο του θεραπευτηρίου. Σε αντίθετη 
περίπτωση, οι μεταξύ τους διαπληκτισμοί και ύβρεις θα ε¬ 
πισύρουν πειθαρχικές ποινές. 

17. Το προσωπικό του θεραπευτηρίου οφείλει να τηρεί 
πιστά τον εσωτερικό κανονισμό και τις εντολές της 
Διεύθυνσης. 

18. Το προσωπικό του θεραπευτηρίου, σε όποια σχέση 
εργασίας κι αν βρίσκεται προς το θεραπευτήριο, υπόκει- 
ται στην πειθαρχική εξουσία και δικαιοδοσία του καθορι¬ 
ζόμενου από τον υπαλληλικό κώδικα οργάνου. 

19. Το πειθαρχικό δίκαιο που εφαρμόζεται, οι πράξεις 
που συνιστούν πειθαρχικά αδικήματα και η διαδικασία ε¬ 
πιβολής των ποινών, καθώς και η εκτέλεσή τους, καθορί¬ 
ζεται από τον υπαλληλικό κώδικα εκτός από τα αναφερό- 
μενα αδικήματα στον υπαλληλικό κώδικα, που αποτελούν 
αδικήματα ειδικότερα για τους υπαλλήλους του θερα¬ 
πευτηρίου: 

α. Η ιδιαιτέρως απρεπής ή βάναυση συμπεριφορά του 
προσωπικού κατά των τροφίμων 
β. Η διασπορά ψευδών ειδήσεων που αποσκοπούν στην 
διατάραξη της τάξης και της πειθαρχίας στο θεραπευτή¬ 
ριο. 

20. Το Δ.Σ. με ημερήσιες διαταγές που εκδίδει ο 
Πρόεδρος του, μπορεί να ρυθμίζει ειδικότερα θέματαλει- 
τουργίαςτου θεραπευτηρίου, που δεν προ βλέπονται από 
τον κανονισμό. 

21 Ολα τα έγγραφα, είτε απευθύνονται σε αρχές και υ¬ 
πηρεσίες, είτε προς ιδιώτες και άλλες υπηρεσίες του θε¬ 
ραπευτηρίου, προσυπογράφονται στο σχέδιο από τον 
Προϊστάμενο του τμήματος και έτσι καθίσταται αποκλει¬ 
στικά υπεύθυνος για τον συνειρμό, την ορθότητα, την α¬ 
κρίβεια και την πληρότητα του εγγράφου. 

Άρθρον17 

Γενικές διατάξεις για τους περιθαλπόμενους: 

1. Οι περιθαλπόμενοι στο θεραπευτήριο είναι υποχρεω¬ 
μένοι να υπακουουν τις εντολές των αρμοδίων οργάνων 
του θεραπευτηρίου και να τηρούν τον παρόντα κανονι¬ 
σμό. Σε περίπτωση κατά την οποία δεν συμμορφώνονται 
με τις υποδείξεις των Προϊσταμένων, θα παραπέμπονται 
στο ΔΣ για την περαιτέρω αντιμετώπιση του θέματος. 

2. Για κάθε παράπονό τους, για κακή συμπεριφορά άλ- 

λου περιθαλπόμενου ή μέλους του προσωπικού του θε¬ 
ραπευτηρίου, οφείλουν να απευθύνονται στον Διευθυντή 
του θεραπευτηρίου. 

3. Παράπονα που διατυπώνονται εγγράφως στο ΔΣ, ε¬ 
ξετάζονται απ’ αυτό ύστερααπόεισήγησητουΔιευθυντή. 

4. Οι περιθαλπόμενοι που αυτοεξυπηρετούνται πρέπει 
να έρχονται στην τραπεζαρία για φαγητό την ώρα που έ¬ 
χει καθοριστεί από την Διεύθυνση του θεραπευτηρίου. 

5. Τα πολύτιμα αντικείμενα ή μεγάλα χρηματικά ποσά 
παραδίδονται στη Διεύθυνση του Ιδρύματος προς φύλα¬ 
ξη, συντάσσεται σχετικό πρωτόκολλο παραδόσεως και 
παραλαβής σε τρία αντίτυπα, από τα οποία ένα θα μπει 
στο φάκελο του περιθαλπόμενου, ένα θα δοθεί στον περι¬ 
θαλπόμενο και το τρίτο θα φυλαχτεί από τον Διευθυντή 
του Ιδρύματος μαζί μετά παραδιδόμεναχρήματα ή πολύ¬ 
τιμα αντικείμενα. Όταν παρευρίσκονται και συγγενείς ή 
οικείοι το πρωτόκολλο θα συντάσσεται σε τέσσερα αντί¬ 
τυπα και θα προσυπογράφει ο συγγενής ή ο οικείος και θα 
παίρνει ένα αντίτυπο, 

6. Για μεγαλύτερη εγγύηση περί του τι ο περιθαλπόμε¬ 
νος παρέδωσε και τι η Διεύθυνση του Ιδρύματος παρέλα¬ 
βε προς φύλαξη, το θεραπευτήριο θαπρέπει να τηρεί ένα 
βιβλίο σελιδομετρημένο και θεωρημένο στο τέλος από 
τον υπεύθυνο Διευθυντή του θεραπευτηρίου, το οποίο θα 
χρησιμεύει για να καταχωρούνται περίληψη του πρακτι¬ 
κού για το ποσό των τυχόν παραδοθέντων χρημάτων και 
περίληψη του πρακτικού με περιγραφή του ή των τυχόν 
παραδιδομένων για φύλαξη πολύτιμων αντικειμένων. 

7. Για τα πολύτιμα αντικείμενα ή χρηματικά ποσά που 
δεν παραδίδονται κατά την διαδικασίατηςπροηγουμένης 
παραγράφου, η Διεύθυνση του θεραπευτηρίου δεν φέρει 
καμία ευθύνη. 

8. Οι περιθαλπόμενοι απαγορεύεται να διατηρούν μέσα 
στο θάλαμο τροφές ή διάφορα φαγητά, εκτός από χυ¬ 
μούς φρούτων και γλυκίσματα που τους φέρνουν οι συγ¬ 
γενείς τους. 

9. Η αλληλογραφία που απευθύνεται στους περιθαλπό¬ 
μενους, μοιράζεται σ' αυτούς από τον Κοινωνικό 
Λειτουργό σε μία καθορισμένη από τον Διευθυντή ώρα. Ο 
Κοινωνικός Λειτουργός παίρνει και την αλληλογραφία 
που απευθύνουν οι περιθαλπόμενοι στους συγγενείς ή 
στους οικείους τους. 

10. Σε περίπτωση που ένας περιθαλπόμενος αρρωστή- 
σει, παρακολουθείται από τον ιατρό του θεραπευτηρίου 
σε αναρρωτήριο ή στον θάλαμο διαμονής του, ανάλογα 
με την πάθησή του. Σε περίπτωση που η φύση της αρρώ- 
στειάςτου επιβάλλει την μεταφορά του σε νοσηλευτικό ί¬ 
δρυμα (νοσοκομείο ή κλινική) που είναι συμβεβλημένο με 
τον ασφαλιστικό του φορέα η μεταφορά γίνεται με ευθύ¬ 
νη του θεραπευτηρίου σε συνεργασία με τον ιατρό του θε¬ 
ραπευτηρίου ενώ συγχρόνως ενημερώνονται οι συγγε¬ 
νείς ή οι οικείοι του. 


11. Η έξοδος των περιθαλπομένων από το θεραπευτή¬ 
ριο είναι ελεύθερη στη διάρκεια της ημέρας, εκτός από 
περιπτώσεις περιθαλπομένων που έχουν μειωμένες πνευ¬ 
ματικές και κινητικές ικανότητες, και για τους οποίους η έ¬ 
ξοδος είναι επιτρεπτή μόνο με συνοδό ή υπάλληλο του θε¬ 
ραπευτηρίου ή συγγενή. 

12. Όταν πρόκειται για διανυκτέρευση εκτός θεραπευ¬ 
τηρίου, είναι υποχρεωμένος ο κηδεμόναςτου περιθαλπο- 
μένου να ειδοποιήσει έγκαιρα την Διεύθυνση του θερα¬ 
πευτηρίου. 

13. Με απόφαση του ΔΣ, ύστερα από εισήγηση του 
Διευθυντή, μπορεί να δοθεί άδεια εξόδου σε κάποιον πε¬ 
ριθαλπόμενο, πέραν του 24ώρου και κατόπιν σύμφωνης 
γνώμης του ιατρού, ύστερα από έγγραφη αίτηση του συγ¬ 
γενή, ο οποίος θα φιλοξενήσει τον περιθαλπόμενο και θα 
έχει την ευθύνη για την εκτός θεραπευτηρίου διαβίωσή 
του και γενικά για την προστασία του. 

14. Για το υς ασθενείς, το Ίδρυμα έχει υποχρέωση να πα¬ 
ρασκευάζει ειδικές δίαιτες ύστερα από σύσταση του για¬ 
τρού του Ιδρύματος. 

15. Με απόφαση του ΔΣ, κατά τις γιορτές των 
Χριστουγέννων και του Πάσχα,παρέχεται στους περιθαλ¬ 
πόμενους του Ιδρύματος από ένα συμβολικό δώρο. 

Άρθρο 18 
Τελικές διατάξεις 

1. Ο κανονισμός να τεθεί υπόψη του προσωπικού του 
θεραπευτηρίου και των περιθαλπομένων. 

2. Το ΔΣ είναι υπεύθυνο για την αυστηρή τήρηση του ε¬ 
σωτερικού κανονισμού, παρακολουθεί άγρυπνα και ελέγ¬ 
χει τακτικά και επισταμένα την λειτουργία του θεραπευ¬ 
τηρίου και ιδιαίτερα την διαχείριση του χρηματικού και 
του υλικού. 

3. Το αρμόδιο κατά νόμο όργανο μπορεί να τροποποιεί 
ή να συμπληρώνει τον εσωτερικό κανονισμό, κατά την έ¬ 
γκρισή του. 

Η ισχύς του εσωτερικού κανονισμού αρχίζει από την η¬ 
μέρα της έγκρισής του απάτην εποπτεύουσα Αρχή. 

Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του «ΘΕΡΑΠΕΥΤΗ¬ 
ΡΙΟΥ ΧΡΟΝΙΩΝ ΠΑΘΗΣΕΩΝ» ΚΑΒΑΛΑΣ - ΕΛΕΥΘΕ- 
ΡΟΥΠΟΛΗ το ύψος της οποίας δεν μπορεί να προσδιορι¬ 
στεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 12 Μαρτίου 1997 

Με εντολή Γεν. Γρ. Α.Μ.Θ. 

Ο Αναπλ. Περ/κού Δ/ντή 
Γ. ΣΙΔΗΡΑΚΗΣ 

■Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


5225761 

5230841 

5225713 

5249547 

5239762 

5248141 

5248188 

5248785 

5248320 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

-Από 16 σελίδες και άνω προσαύξηση 100 δρχ. ανά δσέλιδο η μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ.. Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 » 

2.500 >■ 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 >■ 

Δ' (Απαλλοτριώσεις, πολεοδομία κτλ.) 

50000 

2.500 >■ 

Αναπτυξιακών Πράξεων (Τ.Α.Π.Σ.) 

25.000 

1.250 >■ 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 » 

Παράρτημα (Πίνακες επιτυχόντων διαγωνισμών) 

5.000 »· 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 .· 

500 » 

Ανώτατου Ειδικού Δικαστηρίου (Α.Ε.Δ.) 

3.000 

150 ·» 

Ανωνύμων Εταιρειών & Ε.Π.Ε. 

250.000 

12.500 .. 

Προκηρύξεων Α.Σ.Ε.Π. 

10.000 ■> 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 » 


1 Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραΕης (διπλότυπό) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απότο Ταμείο του ΤΑ- 
ΠΕΤ (Σολωμού 51 -Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουντο ποαό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

’ Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχο.τον Μάοτιοκάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














